title: Neuvoston päätös (EU) 2018/1549, annettu 11 päivänä lokakuuta 2018, Euroopan unionin sekä Norjan kuningaskunnan, Islannin tasavallan, Sveitsin valaliiton ja Liechtensteinin ruhtinaskunnan välisen kyseisten valtioiden osallistumista vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaavan eurooppalaisen viraston toimintaan koskevan järjestelyasiakirjan allekirjoittamisesta unionin puolesta

text:
                  17.10.2018

                  FI

                  Euroopan unionin virallinen lehti

                  L 260/1

         NEUVOSTON PÄÄTÖS (EU) 2018/1549,
         annettu 11 päivänä lokakuuta 2018,
         Euroopan unionin sekä Norjan kuningaskunnan, Islannin tasavallan, Sveitsin valaliiton ja Liechtensteinin ruhtinaskunnan välisen kyseisten valtioiden osallistumista vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaavan eurooppalaisen viraston toimintaan koskevan järjestelyasiakirjan allekirjoittamisesta unionin puolesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 74 artiklan, 77 artiklan 2 kohdan a ja b alakohdan, 78 artiklan 2 kohdan e alakohdan, 79 artiklan 2 kohdan c alakohdan, 82 artiklan 1 kohdan d alakohdan, 85 artiklan 1 kohdan, 87 artiklan 2 kohdan a alakohdan ja 88 artiklan 2 kohdan yhdessä sen 218 artiklan 5 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:

                     (1)

                     Euroopan parlamentin ja neuvoston asetuksella (EU) N:o 1077/2011 (1) perustettiin vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaava eurooppalainen virasto, jäljempänä ’virasto’.

                     (2)

                     Asetuksessa (EU) N:o 1077/2011 säädetään, että Schengenin säännöstön täytäntöönpanoon, soveltamiseen ja kehittämiseen sekä Eurodacia koskeviin toimenpiteisiin osallistuvien maiden assosiaatiosopimusten määräysten mukaisesti luodaan järjestelyjä, joilla muun muassa määritellään, miten ja missä määrin nämä valtiot osallistuvat viraston toimintaan, ja annetaan tätä koskevat yksityiskohtaiset säännöt, mukaan lukien säännökset rahoitusosuuksista, henkilöstöstä ja äänioikeudesta.

                     (3)

                     Neuvosto valtuutti 24 päivänä heinäkuuta 2012 komission aloittamaan neuvottelut Norjan kuningaskunnan, Islannin tasavallan, Sveitsin valaliiton ja Liechtensteinin ruhtinaskunnan kanssa niiden viraston toimintaan osallistumista koskevista yksityiskohtaisista säännöistä tehtävästä järjestelyasiakirjasta. Neuvottelut saatiin menestyksekkäästi päätökseen, kun järjestelyasiakirja Euroopan unionin sekä Norjan kuningaskunnan, Islannin tasavallan, Sveitsin valaliiton ja Liechtensteinin ruhtinaskunnan välillä kyseisten valtioiden osallistumisesta vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaavan eurooppalaisen viraston toimintaan, jäljempänä ’järjestelyasiakirja’, parafoitiin 15 päivänä kesäkuuta 2018.

                     (4)

                     Neuvottelujen tuloksena laaditussa järjestelyasiakirjan tekstissä on erittelyt, joita tarvitaan, jotta Schengenin säännöstön täytäntöönpanoon, soveltamiseen ja kehittämiseen sekä Eurodacia koskeviin toimenpiteisiin osallistuvat maat voivat osallistua viraston toimintaan.

                     (5)

                     Kuten asetuksen (EU) N:o 1077/2011 johdanto-osan 33 kappaleessa todetaan, Yhdistynyt kuningaskunta osallistuu asetukseen ja asetus sitoo sitä. Irlanti pyysi saada osallistua asetukseen (EU) N:o 1077/2011 sen hyväksymisen jälkeen Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, osaksi Euroopan unionia sisällytetyn Schengenin säännöstöstä tehdyn pöytäkirjan N:o 19, ja Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyn pöytäkirjan N:o 21 mukaisesti. Yhdistyneen kuningaskunnan ja Irlannin olisi sen vuoksi pantava asetuksen (EU) N:o 1077/2011 37 artikla täytäntöön osallistumalla tähän päätökseen. Näin ollen Yhdistynyt kuningaskunta ja Irlanti osallistuvat tähän päätökseen.

                     (6)

                     Kuten asetuksen (EU) N:o 1077/2011 johdanto-osan 32 kappaleessa todetaan, Tanska ei osallistu asetukseen eikä asetus sido sitä. Sen vuoksi Tanska ei osallistu tähän päätökseen. Koska tällä päätöksellä, siltä osin kuin se liittyy Euroopan parlamentin ja neuvoston asetuksella (EY) N:o 1987/2006 (2) ja neuvoston päätöksellä 2007/533/YOS (3) perustettuun Schengenin tietojärjestelmään (SIS II), neuvoston päätöksellä 2004/512/EY (4) perustettuun viisumitietojärjestelmään (VIS) ja Euroopan parlamentin ja neuvoston asetuksella (EU) 2017/2226 (5) perustettuun rajanylitystietojärjestelmään (EES), kehitetään Schengenin säännöstöä, Tanska päättää Euroopan unionista tehtyyn sopimukseen ja Euroopan unionin toiminasta tehtyyn sopimukseen liitetyn, Tanskan asemasta tehdyn pöytäkirjan N:o 22 4 artiklan mukaisesti kuuden kuukauden kuluessa neuvoston päätettyä tämän päätöksen hyväksymisestä, saattaako se päätöksen osaksi kansallista lainsäädäntöään. Euroopan yhteisön ja Tanskan kuningaskunnan välillä niistä perusteista ja menettelyistä, joilla ratkaistaan Tanskassa tai jossakin muussa Euroopan unionin jäsenvaltiossa jätetyn turvapaikkahakemuksen käsittelystä vastuussa oleva valtio, sekä Eurodac-järjestelmästä sormenjälkien vertailua varten Dublinin yleissopimuksen tehokkaaksi soveltamiseksi tehdyn sopimuksen (6) 3 artiklan mukaisesti Tanska ilmoittaa komissiolle, aikooko se panna tämän päätöksen sisällön täytäntöön siltä osin kuin se koskee Eurodacia ja DubliNetia.

                     (7)

                     Järjestelyasiakirja olisi allekirjoitettava unionin puolesta sillä varauksella, että sen tekeminen saatetaan päätökseen myöhemmin,

               ON HYVÄKSYNYT TÄMÄN PÄÄTÖKSEN:

            1 artikla
            Annetaan lupa allekirjoittaa järjestelyasiakirja Euroopan unionin sekä Norjan kuningaskunnan, Islannin tasavallan, Sveitsin valaliiton ja Liechtensteinin ruhtinaskunnan välillä kyseisten valtioiden osallistumisesta vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaavan eurooppalaisen viraston toimintaan unionin puolesta sillä varauksella, että mainitun järjestelyasiakirjan tekeminen saatetaan päätökseen (7).

            2 artikla
            Neuvoston puheenjohtaja valtuutetaan nimeämään yksi tai useampi henkilö, jolla on valtuudet allekirjoittaa järjestelyasiakirja unionin puolesta.

            3 artikla
            Tämä päätös tulee voimaan päivänä, jona se hyväksytään.

            Tehty Luxemburgissa 11 päivänä lokakuuta 2018.

                  Neuvoston puolesta

                  Puheenjohtaja

               J. MOSER

            (1)  Euroopan parlamentin ja neuvoston asetus (EU) N:o 1077/2011, annettu 25 päivänä lokakuuta 2011, vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaavan eurooppalaisen viraston perustamisesta (EUVL L 286, 1.11.2011, s. 1).

            (2)  Euroopan parlamentin ja neuvoston asetus (EY) N:o 1987/2006, annettu 20 päivänä joulukuuta 2006, toisen sukupolven Schengenin tietojärjestelmän (SIS II) perustamisesta, toiminnasta ja käytöstä (EUVL L 381, 28.12.2006, s. 4).

            (3)  Neuvoston päätös 2007/533/YOS, tehty 12 päivänä kesäkuuta 2007, toisen sukupolven Schengenin tietojärjestelmän (SIS II) perustamisesta, toiminnasta ja käytöstä (EUVL L 205, 7.8.2007, s. 63).

            (4)  Neuvoston päätös 2004/512/EY, tehty 8 päivänä kesäkuuta 2004, viisumitietojärjestelmän (VIS) perustamisesta (EUVL L 213, 15.6.2004, s. 5).

            (5)  Euroopan parlamentin ja neuvoston asetus (EU) 2017/2226, annettu 30 päivänä marraskuuta 2017, rajanylitystietojärjestelmän (EES) perustamisesta jäsenvaltioiden ulkorajat ylittävien kolmansien maiden kansalaisten maahantuloa, maastalähtöä ja pääsyn epäämistä koskevien tietojen rekisteröimiseksi ja edellytysten määrittämisestä pääsylle EES:n tietoihin lainvalvontatarkoituksissa sekä Schengenin sopimuksen soveltamisesta tehdyn yleissopimuksen ja asetusten (EY) N:o 767/2008 ja (EU) N:o 1077/2011 muuttamisesta (EUVL L 327, 9.12.2017, s. 20).

            (6)  EUVL L 66, 8.3.2006, s. 38.

            (7)  Järjestelyasiakirjan teksti julkaistaan yhdessä sen tekemistä koskevan päätöksen kanssa.


Neuvoston asetukseen (EY) N:o 139/2004 perustuva komission päätös (tehty 15/10/2018) keskittymän (Asia N:o COMP/M.9079 - Advent International Corporation / KN Group) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


Neuvoston asetukseen (EY) N:o 139/2004 perustuva komission päätös (tehty 15/10/2018) keskittymän (Asia N:o COMP/M.9109 - Alberta Investment Management Corporation / Canada Pension Plan Investment Board / British Columbia Investment Management Corporation / OMERS Administration Corporation / PGGM Vermogensbeheer B.V. / Puget Holdings LLC) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


Neuvoston asetukseen (EY) N:o 139/2004 perustuva komission päätös (tehty 15/10/2018) keskittymän (Asia N:o COMP/M.9092 - EQT Fund Management S.à r.l / Holding d’Infrastructures des Métiers de l’Environnement S.A.S) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


Neuvoston asetukseen (EY) N:o 139/2004 perustuva komission päätös (tehty 12/10/2018) keskittymän (Asia N:o COMP/M.9096 - Vallourec Tubes / Vallourec Umbilicals / Groupe BPIFRANCE) julistamisesta yhteismarkkinoille soveltuvaksi. (Ainoastaan ranskankielinen teksti on todistusvoimainen)


Neuvoston asetukseen (EY) N:o 139/2004 perustuva komission päätös (tehty 12/10/2018) keskittymän (Asia N:o COMP/M.9086 - 3i Group plc / Arbejdsmarkedets Tillægspension / Brent Holding AS) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


title: Neuvoston päätös (EU, Euratom) 2018/1588, annettu 15 päivänä lokakuuta 2018, Euroopan talous- ja sosiaalikomitean jäsenen, jota Ruotsin kuningaskunta on ehdottanut, nimeämisestä

text:
                  23.10.2018

                  FI

                  Euroopan unionin virallinen lehti

                  L 264/22

         NEUVOSTON PÄÄTÖS (EU, Euratom) 2018/1588,
         annettu 15 päivänä lokakuuta 2018,
         Euroopan talous- ja sosiaalikomitean jäsenen, jota Ruotsin kuningaskunta on ehdottanut, nimeämisestä
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 302 artiklan,
         ottaa huomioon Euroopan atomienergiayhteisön perustamissopimuksen ja erityisesti sen 106 A artiklan,
         ottaa huomioon Ruotsin hallituksen ehdotuksen,
         ottaa huomioon Euroopan komission lausunnon,
         sekä katsoo seuraavaa:

                     (1)

                     Neuvosto hyväksyi 18 päivänä syyskuuta 2015 ja 1 päivänä lokakuuta 2015 päätökset (EU, Euratom) 2015/1600 (1) ja (EU, Euratom) 2015/1790 (2) Euroopan talous- ja sosiaalikomitean jäsenten nimeämisestä 21 päivänä syyskuuta 2015 alkavaksi ja 20 päivänä syyskuuta 2020 päättyväksi kaudeksi.

                     (2)

                     Yksi Euroopan talous- ja sosiaalikomitean jäsenen paikka on vapautunut Erik SVENSSONin toimikauden päätyttyä,

               ON HYVÄKSYNYT TÄMÄN PÄÄTÖKSEN:

            1 artikla
            Nimetään Christian ARDHE, EU Affairs advisor, Heimdal European Affairs Euroopan talous- ja sosiaalikomitean jäseneksi jäljellä olevaksi toimikaudeksi eli 20 päivään syyskuuta 2020.

            2 artikla
            Tämä päätös tulee voimaan päivänä, jona se hyväksytään.

            Tehty Brysselissä 15 päivänä lokakuuta 2018.

                  Neuvoston puolesta

                  Puheenjohtaja

               E. KÖSTINGER

            (1)  Neuvoston päätös (EU, Euratom) 2015/1600, annettu 18 päivänä syyskuuta 2015, Euroopan talous- ja sosiaalikomitean jäsenten nimeämisestä 21 päivänä syyskuuta 2015 alkavaksi ja 20 päivänä syyskuuta 2020 päättyväksi kaudeksi (EUVL L 248, 24.9.2015, s. 53).

            (2)  Neuvoston päätös (EU, Euratom) 2015/1790, annettu 1 päivänä lokakuuta 2015, Euroopan talous- ja sosiaalikomitean jäsenten nimeämisestä 21 päivänä syyskuuta 2015 alkavaksi ja 20 päivänä syyskuuta 2020 päättyväksi kaudeksi (EUVL L 260, 7.10.2015, s. 23).


title: Komission päätös (EU) 2018/1590, annettu 19 päivänä lokakuuta 2018, päätösten 2012/481/EU, 2014/391/EU, 2014/763/EU ja 2014/893/EU muuttamisesta EU-ympäristömerkin myöntämistä eräille tuotteille koskevien ekologisten arviointiperusteiden sekä niihin liittyvien arviointi- ja todentamisvaatimusten voimassaolon pidentämiseksi (tiedoksiannettu numerolla C(2018) 6805) (ETA:n kannalta merkityksellinen teksti.)

text:
                  23.10.2018

                  FI

                  Euroopan unionin virallinen lehti

                  L 264/24

         KOMISSION PÄÄTÖS (EU) 2018/1590,
         annettu 19 päivänä lokakuuta 2018,
         päätösten 2012/481/EU, 2014/391/EU, 2014/763/EU ja 2014/893/EU muuttamisesta EU-ympäristömerkin myöntämistä eräille tuotteille koskevien ekologisten arviointiperusteiden sekä niihin liittyvien arviointi- ja todentamisvaatimusten voimassaolon pidentämiseksi

               (tiedoksiannettu numerolla C(2018) 6805)

         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon EU-ympäristömerkistä 25 päivänä marraskuuta 2009 annetun Euroopan parlamentin ja neuvoston asetuksen (EY) N:o 66/2010 (1) ja erityisesti sen 8 artiklan 2 kohdan,
         on kuullut Euroopan unionin ympäristömerkintälautakuntaa,
         sekä katsoo seuraavaa:

                     (1)

                     EU-ympäristömerkin myöntämistä painotuotteille koskevien ekologisten arviointiperusteiden sekä niihin liittyvien arviointi- ja todentamisvaatimusten, joista säädetään komission päätöksessä 2012/481/EU (2), voimassaolo päättyy 31 päivänä joulukuuta 2018.

                     (2)

                     EU-ympäristömerkin myöntämistä vuodepatjoille koskevien ekologisten arviointiperusteiden sekä niihin liittyvien arviointi- ja todentamisvaatimusten, joista säädetään komission päätöksessä 2014/391/EU (3), voimassaolo päättyy 23 päivänä kesäkuuta 2018.

                     (3)

                     EU-ympäristömerkin myöntämistä imukykyisille hygieniatuotteille koskevien ekologisten arviointiperusteiden sekä niihin liittyvien arviointi- ja todentamisvaatimusten, joista säädetään komission päätöksessä 2014/763/EU (4), voimassaolo päättyy 24 päivänä lokakuuta 2018.

                     (4)

                     EU-ympäristömerkin myöntämistä poishuuhdeltaville kosmeettisille valmisteille koskevien ekologisten arviointiperusteiden sekä niihin liittyvien arviointi- ja todentamisvaatimusten, joista säädetään komission päätöksessä 2014/893/EU (5), voimassaolo päättyy 9 päivänä joulukuuta 2018.

                     (5)

                     Kesäkuun 30 päivänä 2017 tehdyn EU-ympäristömerkin toimivuustarkastuksen (REFIT) (6) johtopäätösten mukaisesti komissio ja EU:n ympäristömerkintälautakunta ovat arvioineet kunkin tuoteryhmän tarkoituksenmukaisuutta ennen voimassaoloajan pidentämisen esittämistä. Tämän arvioinnin yhteydessä on todettu päätöksissä 2012/481/EU, 2014/391/EU, 2014/763/EU ja 2014/893/EU vahvistettujen nykyisten ekologisten arviointiperusteiden sekä niihin liittyvien arviointi- ja todentamisvaatimusten tarkoituksenmukaisuus ja soveltuvuus. Arviointi osoitti lisäksi, että näiden tuoteryhmien säilyttäminen EU-ympäristömerkkijärjestelmässä on tarkoituksenmukaista, mutta joissakin tapauksissa tämä olisi syytä toteuttaa yhdistämällä nämä tuoteryhmät muihin olemassa oleviin tuoteryhmiin, millä lisättäisiin tuoteryhmien välistä synergiaa ja edistettäisiin EU-ympäristömerkin käyttöä. Tarkistuksessa olisi kiinnitettävä riittävää huomiota asiaan liittyvän EU:n politiikan, lainsäädännön ja tieteellisen näytön johdonmukaisuuteen.

                     (6)

                     Painotuotteet ja paperin jatkojalosteet ovat läheisesti yhteydessä toisiinsa. Painopapereiden, jotka ovat painotuotteiden materiaalia, osalta tarkistusmenettely on lisäksi parhaillaan käynnissä. Näiden tuoteryhmien välisen synergian lisäämiseksi ja EU-ympäristömerkin käytön edistämiseksi nykyisten painotuotteita koskevien arviointiperusteiden voimassaoloaika olisi yhdenmukaistettava paperin jatkojalosteiden kanssa ja sitä olisi jatkettava 31 päivään joulukuuta 2020 saakka.

                     (7)

                     Vuodepatjojen osalta on syytä harkita, saataisiinko EU-ympäristömerkin käyttöä lisättyä yhdistämällä tämä tuoteryhmä huonekalujen tuoteryhmään. Ensimmäisenä toimenpiteenä vuodepatjojen nykyisten arviointiperusteiden voimassaoloaika olisi yhdenmukaistettava huonekalujen kanssa ja sitä olisi jatkettava 28 päivään heinäkuuta 2022 saakka.

                     (8)

                     Imukykyisten hygieniatuotteiden osalta markkinoiden vakauttaminen ja jatkuvuuden tarjoaminen nykyisille ja mahdollisille tuleville luvanhaltijoille saattaisi lisätä merkin käyttöä toimialalla. Siksi nykyisten EU-ympäristömerkin arviointiperusteiden voimassaoloaikaa olisi jatkettava 31 päivään joulukuuta 2022 saakka.

                     (9)

                     Poishuuhdeltavien kosmeettisten valmisteiden osalta EU-ympäristömerkin arviointiperusteiden voimassaoloaikaa olisi jatkettava 31 päivään joulukuuta 2021 saakka, jotta tarkistus saadaan päätökseen.

                     (10)

                     Sen vuoksi on aiheellista pidentää kyseisten arviointiperusteiden ja niihin liittyvien arviointi- ja todentamisvaatimusten voimassaolokautta.

                     (11)

                     Päätöksiä 2012/481/EU, 2014/391/EU, 2014/763/EU ja 2014/893/EU olisi sen vuoksi muutettava.

                     (12)

                     Tässä päätöksessä säädetyt toimenpiteet ovat asetuksen (EY) N:o 66/2010 16 artiklalla perustetun komitean lausunnon mukaiset,

               ON HYVÄKSYNYT TÄMÄN PÄÄTÖKSEN:

            1 artikla
            Korvataan päätöksen 2012/481/EU 4 artikla seuraavasti:

                  ”4 artikla
                  Tuoteryhmän ”painotuotteet” ekologiset arviointiperusteet ja niihin liittyvät arviointi- ja todentamisvaatimukset ovat voimassa 31 päivään joulukuuta 2020.”

            2 artikla
            Korvataan päätöksen 2014/391/EU 4 artikla seuraavasti:

                  ”4 artikla
                  Tuoteryhmän ”vuodepatjat” ekologiset arviointiperusteet ja niihin liittyvät arviointi- ja todentamisvaatimukset ovat voimassa 28 päivään heinäkuuta 2022.”

            3 artikla
            Korvataan päätöksen 2014/763/EU 4 artikla seuraavasti:

                  ”4 artikla
                  Tuoteryhmän ”imukykyiset hygieniatuotteet” ekologiset arviointiperusteet ja niihin liittyvät arviointi- ja todentamisvaatimukset ovat voimassa 31 päivään joulukuuta 2022.”

            4 artikla
            Korvataan päätöksen 2014/893/EU 4 artikla seuraavasti:

                  ”4 artikla
                  Tuoteryhmän ”poishuuhdeltavat kosmeettiset valmisteet” ekologiset arviointiperusteet ja niihin liittyvät arviointi- ja todentamisvaatimukset ovat voimassa 31 päivään joulukuuta 2021.”

            5 artikla
            Tämä päätös on osoitettu kaikille jäsenvaltioille.

            Tehty Brysselissä 19 päivänä lokakuuta 2018.

                  Komission puolesta

               Karmenu VELLA

                  Komission jäsen

            (1)  EUVL L 27, 30.1.2010, s. 1.

            (2)  Komission päätös 2012/481/EU, annettu 16 päivänä elokuuta 2012, ekologisista arviointiperusteista EU-ympäristömerkin myöntämiseksi painotuotteille (EUVL L 223, 21.8.2012, s. 55).

            (3)  Komission päätös 2014/391/EU, annettu 23 päivänä kesäkuuta 2014, ekologisista arviointiperusteista EU-ympäristömerkin myöntämiseksi vuodepatjoille (EUVL L 184, 25.6.2014, s. 18).

            (4)  Komission päätös 2014/763/EU, annettu 24 päivänä lokakuuta 2014, ekologisista arviointiperusteista EU-ympäristömerkin myöntämiseksi imukykyisille hygieniatuotteille (EUVL L 320, 6.11.2014, s. 46).

            (5)  Komission päätös 2014/893/EU, annettu 9 päivänä joulukuuta 2014, ekologisista arviointiperusteista EU-ympäristömerkin myöntämiseksi poishuuhdeltaville kosmeettisille valmisteille (EUVL L 354, 11.12.2014, s. 47).

            (6)  Komission kertomus Euroopan parlamentille ja neuvostolle organisaatioiden vapaaehtoisesta osallistumisesta yhteisön ympäristöasioiden hallinta- ja auditointijärjestelmään (EMAS-järjestelmä) 25 päivänä marraskuuta 2009 annetun Euroopan parlamentin ja neuvoston asetuksen (EY) N:o 1221/2009 ja EU-ympäristömerkistä 25 päivänä marraskuuta 2009 annetun Euroopan parlamentin ja neuvoston asetuksen (EY) N:o 66/2010 täytäntöönpanon tarkastelusta (COM(2017) 355 final).


Neuvoston asetukseen (EY) N:o 139/2004 perustuva komission päätös (tehty 03/05/2018) keskittymän (Asia N:o COMP/M.8766 - LKQ Corporation / Stahlgruber GmbH) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


title: Neuvoston päätös (YUTP) 2018/1655, annettu 6 päivänä marraskuuta 2018, Euroopan turvallisuus- ja puolustusakatemian (ETPA) perustamisesta annetun päätöksen (YUTP) 2016/2382 muuttamisesta

text:
                  7.11.2018

                  FI

                  Euroopan unionin virallinen lehti

                  L 276/9

         NEUVOSTON PÄÄTÖS (YUTP) 2018/1655,
         annettu 6 päivänä marraskuuta 2018,
         Euroopan turvallisuus- ja puolustusakatemian (ETPA) perustamisesta annetun päätöksen (YUTP) 2016/2382 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan, 42 artiklan 4 kohdan ja 43 artiklan 2 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:

                     (1)

                     Neuvosto hyväksyi 21 päivänä joulukuuta 2016 päätöksen (YUTP) 2016/2382 (1) Euroopan turvallisuus- ja puolustusakatemian (ETPA) perustamisesta.

                     (2)

                     Olisi vahvistettava uusi rahoitusohje 1 päivänä tammikuuta 2019 alkavalle ja 31 päivänä joulukuuta 2019 päättyvälle kaudelle.

                     (3)

                     Päätös (YUTP) 2016/2382 olisi sen vuoksi muutettava vastaavasti,

               ON HYVÄKSYNYT TÄMÄN PÄÄTÖKSEN:

            1 artikla
            Päätöksen (YUTP) 2016/2382 muuttaminen
            Korvataan päätöksen (YUTP) 2016/2382 16 artiklan 2 kohta seuraavasti:

                  ”2.   Rahoitusohje, jonka on tarkoitus kattaa ETPA:n menot 1 päivänä tammikuuta 2019 alkavana ja 31 päivänä joulukuuta 2019 päättyvänä kautena on 1 365 816 euroa.
                  Neuvosto päättää ETPA:n menoihin tarkoitetusta rahoitusohjeesta seuraavien kausien osalta.”

            2 artikla
            Voimaantulo
            Tämä päätös tulee voimaan päivänä, jona se hyväksytään.

            Tehty Brysselissä 6 päivänä marraskuuta 2018.

                  Neuvoston puolesta

                  Puheenjohtaja

               H. LÖGER

            (1)  Neuvoston päätös (YUTP) 2016/2382, annettu 21 päivänä joulukuuta 2016, Euroopan turvallisuus- ja puolustusakatemian (ETPA) perustamisesta ja päätöksen 2013/189/YUTP kumoamisesta (EUVL L 352, 23.12.2016, s. 60).


title: Neuvoston päätös (EU) 2018/1697, annettu 6 päivänä marraskuuta 2018, sisävesiliikenteen normien laadinnasta vastaavassa eurooppalaisessa komiteassa ja Reinin navigaation keskuskomissiossa Euroopan unionin puolesta otettavasta kannasta sisävesialusten teknisiä vaatimuksia koskevien normien hyväksymiseen

text:
                  12.11.2018

                  FI

                  Euroopan unionin virallinen lehti

                  L 282/13

         NEUVOSTON PÄÄTÖS (EU) 2018/1697,
         annettu 6 päivänä marraskuuta 2018,
         sisävesiliikenteen normien laadinnasta vastaavassa eurooppalaisessa komiteassa ja Reinin navigaation keskuskomissiossa Euroopan unionin puolesta otettavasta kannasta sisävesialusten teknisiä vaatimuksia koskevien normien hyväksymiseen
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 91 artiklan 1 kohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:

                     (1)

                     Sisävesiliikenteen alalla toteutettavalla unionin toiminnalla olisi pyrittävä varmistamaan yhdenmukaisuus unionissa sovellettavien sisävesialuksia koskevien teknisten vaatimusten kehittämisessä.

                     (2)

                     Reinin navigaation keskuskomission (RNKK) puitteissa perustettiin 3 päivänä kesäkuuta 2015 sisävesiliikenteen alan normien laadinnasta vastaava eurooppalainen komitea (CESNI) laatimaan teknisiä normeja sisävesiliikenteen eri aloilla, erityisesti alusten, tietotekniikan ja miehistön osalta.

                     (3)

                     Sisävesiliikenteen tehokkuuden varmistamiseksi on tärkeää, että alusten tekniset vaatimukset ovat yhteensopivia ja mahdollisimman yhdenmukaisia Euroopan eri oikeusjärjestelmissä. Erityisesti olisi sallittava niiden jäsenvaltioiden, jotka ovat myös RNKK:n jäseniä, tukea päätöksiä, joilla RNKK:n säännöt yhdenmukaistetaan unionissa sovellettavien sääntöjen kanssa.

                     (4)

                     CESNI:n odotetaan hyväksyvän 8 päivänä marraskuuta 2018 pidettävässä kokouksessaan sisävesialusten teknisiä vaatimuksia koskeva eurooppalainen normi, jäljempänä ’ES-TRIN-normi’, 2019/1.

                     (5)

                     ES-TRIN-normissa 2019/1 vahvistetaan sisävesialusten turvallisuuden varmistamiseen tarvittavat yhdenmukaiset tekniset vaatimukset. Se sisältää säännöksiä laivanrakennuksesta, sisävesialusten varustamisesta ja laitteista, erityissäännöksiä tietyistä alusryhmistä kuten matkustaja-aluksista, työntökytkyeistä ja säiliöaluksista, säännöksiä automaattisesta tunnistusjärjestelmästä, säännöksiä aluksen tunnistetiedoista, todistusmalleista ja rekisteristä, siirtymäsäännöksiä sekä teknisen normin soveltamisohjeita.

                     (6)

                     Euroopan parlamentin ja neuvoston direktiivin (EU) 2016/1629 (1) liitteessä II viitataan suoraan siihen, että kulkuneuvojen tekniset vaatimukset ovat ne, jotka on esitetty ES-TRIN-normissa 2017/1. Komissiolla on valtuudet ajantasaistaa kyseinen viittaus koskemaan ES-TRIN-normin viimeisintä versiota ja asettaa sen soveltamispäivä.

                     (7)

                     Sen vuoksi ES-TRIN-normi 2019/1 vaikuttaa direktiiviin (EU) 2016/1629.

                     (8)

                     Unioni ei ole RNKK:n eikä CESNI:n jäsen. Sen vuoksi on tarpeen, että neuvosto valtuuttaa jäsenvaltiot esittämään näissä elimissä unionin kannan ES-TRIN-normin 2019/1 hyväksymiseen,

               ON HYVÄKSYNYT TÄMÄN PÄÄTÖKSEN:

            1 artikla

               1.   Sisävesiliikenteen normien laadinnasta vastaavassa eurooppalaisessa komiteassa (CESNI) 8 päivänä marraskuuta 2018 unionin puolesta otettava kanta on puoltaa sisävesialusten teknisiä vaatimuksia koskevan eurooppalaisen normin, jäljempänä ’ES-TRIN-normi’, 2019/1 hyväksymistä.

               2.   Reinin navigaation keskuskomission (RNKK) täysistunnossa, jossa päätetään sisävesialusten teknisistä vaatimuksista, unionin puolesta otettava kanta on tukea kaikkia ehdotuksia teknisten vaatimusten yhdenmukaistamiseksi ES-TRIN-normin 2019/1 kanssa.

            2 artikla

               1.   Edellä 1 artiklan 1 kohdassa esitetyn unionin kannan esittävät ne jäsenvaltiot, jotka ovat CESNI:n jäseniä, toimien yhdessä.

               2.   Edellä 1 artiklan 2 kohdassa esitetyn unionin kannan esittävät ne jäsenvaltiot, jotka ovat RNKK:n jäseniä, toimien yhdessä.

            3 artikla
            Vähäisistä teknisistä muutoksista 1 artiklassa esitettyihin kantoihin voidaan sopia ilman uutta neuvoston päätöstä.

            4 artikla
            Tämä päätös tulee voimaan päivänä, jona se hyväksytään.

            Tehty Brysselissä 6 päivänä marraskuuta 2018.

                  Neuvoston puolesta

                  Puheenjohtaja

               H. LÖGER

            (1)  Euroopan parlamentin ja neuvoston direktiivi (EU) 2016/1629, annettu 14 päivänä syyskuuta 2016, sisävesialusten teknisistä vaatimuksista, direktiivin 2009/100/EY muuttamisesta ja direktiivin 2006/87/EY kumoamisesta (EUVL L 252, 16.9.2016, s. 118).


title: Euroopan parlamentin ja neuvoston päätös (EU) 2018/1674, annettu 23 päivänä lokakuuta 2018, neuvoston päätöksen 2003/17/EY muuttamisesta siltä osin kuin on kyse Brasilian liittotasavallassa rehu- ja viljakasvien siemenviljelmillä tehtyjen viljelystarkastusten vastaavuudesta ja Brasilian liittotasavallassa tuotettujen rehu- ja viljakasvien siementen vastaavuudesta sekä Moldovan tasavallassa viljakasvien, vihannesten sekä öljy- ja kuitukasvien siemenviljelmillä tehtyjen viljelystarkastusten vastaavuudesta ja Moldovan tasavallassa tuotettujen viljakasvien siementen, vihannesten siementen sekä öljy- ja kuitukasvien siementen vastaavuudesta

text:
                  12.11.2018

                  FI

                  Euroopan unionin virallinen lehti

                  L 284/31

         EUROOPAN PARLAMENTIN JA NEUVOSTON PÄÄTÖS (EU) 2018/1674,
         annettu 23 päivänä lokakuuta 2018,
         neuvoston päätöksen 2003/17/EY muuttamisesta siltä osin kuin on kyse Brasilian liittotasavallassa rehu- ja viljakasvien siemenviljelmillä tehtyjen viljelystarkastusten vastaavuudesta ja Brasilian liittotasavallassa tuotettujen rehu- ja viljakasvien siementen vastaavuudesta sekä Moldovan tasavallassa viljakasvien, vihannesten sekä öljy- ja kuitukasvien siemenviljelmillä tehtyjen viljelystarkastusten vastaavuudesta ja Moldovan tasavallassa tuotettujen viljakasvien siementen, vihannesten siementen sekä öljy- ja kuitukasvien siementen vastaavuudesta
         EUROOPAN PARLAMENTTI JA EUROOPAN UNIONIN NEUVOSTO, jotka
         ottavat huomioon Euroopan unionin toiminnasta tehdyn sopimuksen ja erityisesti sen 43 artiklan 2 kohdan,
         ottavat huomioon Euroopan komission ehdotuksen,
         sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
         ottavat huomioon Euroopan talous- ja sosiaalikomitean lausunnon (1),
         noudattavat tavallista lainsäätämisjärjestystä (2),
         sekä katsovat seuraavaa:

                     (1)

                     Neuvoston päätöksessä 2003/17/EY (3) säädetään, että tietyin edellytyksin luettelossa olevissa kolmansissa maissa tietyillä siemenviljelmillä tehtyjen viljelystarkastusten katsotaan vastaavan unionin oikeuden mukaisesti tehtyjä viljelystarkastuksia ja että tietyin edellytyksin kyseisissä maissa tuotettujen rehu- ja viljakasvien, juurikkaiden sekä öljy- ja kuitukasvien tiettyjen lajien siementen katsotaan vastaavan unionin oikeuden mukaisesti tuotettuja siemeniä.

                     (2)

                     Brasilian liittotasavalta, jäljempänä ’Brasilia’, on pyytänyt komissiota myöntämään vastaavuuden sen rehu- ja viljakasvien siemenviljelmillä tehtyjä viljelystarkastuksia koskevalle järjestelmälle sekä Brasiliassa tuotetuille ja varmennetuille rehu- ja viljakasvien siemenille.

                     (3)

                     Komissio tutki asiaa koskevaa Brasilian lainsäädäntöä ja julkaisi vuonna 2016 tehdyn tarkastuksen, joka koski rehu- ja viljakasvien siementen virallisen valvonnan ja varmentamisen järjestelmää Brasiliassa ja sen vastaavuutta unionin vaatimusten kanssa, pohjalta havaintonsa raportissa, jonka otsikkona on ”Loppuraportti Brasiliassa 11 päivän huhtikuuta 2016 ja 19 päivän huhtikuuta 2016 välisenä aikana tehdystä tarkastuksesta siementen virallisen valvonnan ja varmentamisen järjestelmän ja sen vastaavuuden arvioimiseksi Euroopan unionin vaatimusten kanssa”.

                     (4)

                     Tarkastuksen jälkeen todettiin, että rehu- ja viljakasvien siemenviljelmien viljelystarkastukset, näytteenotto, testaus ja virallinen jälkivalvonta toteutetaan asianmukaisesti, ja ne täyttävät päätöksen 2003/17/EY liitteessä II vahvistetut edellytykset sekä neuvoston direktiiveissä 66/401/ETY (4) ja 66/402/ETY (5) vahvistetut vaatimukset. Lisäksi todettiin, että siementen varmentamisen täytäntöönpanosta Brasiliassa vastaavat kansalliset viranomaiset ovat toimivaltaisia ja toimivat asianmukaisesti.

                     (5)

                     Moldovan tasavalta on pyytänyt komissiota myöntämään vastaavuuden sen viljakasvien, vihannesten ja öljy- ja kuitukasvien siemenviljelmillä tehtyjä viljelystarkastuksia koskevalle järjestelmälle sekä Moldovan tasavallassa tuotetuille ja varmennetuille viljakasvien sekä vihannesten ja öljy- ja kuitukasvien siemenille.

                     (6)

                     Komissio tutki asiaa koskevaa Moldovan tasavallan lainsäädäntöä ja julkaisi vuonna 2016 tehdyn tarkastuksen, joka koski viljakasvien, vihannesten ja öljy- ja kuitukasvien siementen virallisen valvonnan ja varmentamisen järjestelmää Moldovan tasavallassa ja sen vastaavuutta unionin vaatimusten kanssa, pohjalta havaintonsa raportissa, jonka otsikkona on ”Loppuraportti Moldovan tasavallassa 14 päivän kesäkuuta 2016 ja 21 päivän kesäkuuta 2016 välisenä aikana tehdystä tarkastuksesta siementen virallisen valvonnan ja varmentamisen järjestelmän ja niiden vastaavuuden arvioimiseksi Euroopan unionin vaatimusten kanssa”.

                     (7)

                     Tarkastuksen jälkeen todettiin, että viljakasvien, vihannesten ja öljy- ja kuitukasvien siemenviljelmien viljelystarkastukset, näytteenotto, testaus ja virallinen jälkivalvonta toteutetaan asianmukaisesti, ja ne täyttävät päätöksen 2003/17/EY liitteessä II sekä neuvoston direktiiveissä 66/402/ETY, 2002/55/EY (6) ja 2002/57/EY (7) vahvistetut vaatimukset. Lisäksi todettiin, että siementen varmentamisen täytäntöönpanosta vastaavat Moldovan tasavallan kansalliset viranomaiset ovat toimivaltaisia ja toimivat asianmukaisesti.

                     (8)

                     Tämän vuoksi on aiheellista myöntää vastaavuus rehu- ja viljakasvien siemenviljelmillä tehdyille viljelystarkastuksille Brasiliassa ja Brasiliassa tuotetuille ja Brasilian viranomaisten virallisesti varmentamille rehu- ja viljakasvien siemenille.

                     (9)

                     On myös aiheellista myöntää vastaavuus viljakasvien, vihannesten ja öljy- ja kuitukasvien siemenviljelmillä tehdyille viljelystarkastuksille Moldovan tasavallassa ja Moldovan tasavallassa tuotetuille ja Moldovan tasavallan viranomaisten virallisesti varmentamille viljakasvien, vihannesten sekä öljy- ja kuitukasvien siemenille.

                     (10)

                     Vihannesten siementen tuonnille kolmansista maista, Moldovan tasavalta mukaan luettuna, on kysyntää unionissa. Sen vuoksi päätös 2003/17/EY olisi ulotettava koskemaan direktiivissä 2002/55/EY tarkoitettujen vihannesten virallisesti varmennettuja siemeniä, jotta Moldovan tasavallasta ja muista kolmansista maista peräisin olevien kyseisten siementen kysyntään voidaan tulevaisuudessa vastata.

                     (11)

                     Ottaen huomioon kansainvälisen siementestausjärjestön (ISTA) sovellettavat säännöt asianomaisen kolmannen maan on asianmukaista antaa virallinen lausunto siitä, että siemenistä on otettu näytteet ja ne on testattu siementestejä koskevissa ISTAn kansainvälisissä säännöissä, jäljempänä ’ISTAn säännöt’, kansainvälisten siemenerien oranssien todistusten osalta vahvistettujen määräysten mukaisesti ja että siemenerien mukana on tällainen todistus.

                     (12)

                     Koska Taloudellisen yhteistyön ja kehityksen järjestön (OECD) neuvoston 28 päivänä syyskuuta 2000 tekemän, lajikkeiden varmentamista tai valvontaa kansainvälisessä siemenkaupassa koskevista OECD:n järjestelmistä tehdyn päätöksen liitteessä V olevassa A kohdassa vahvistetun näytteenottoa ja siemenanalyysia koskevan poikkeuksellisen kokeen voimassaolo on päättynyt, viittaukset kyseiseen kokeeseen olisi poistettava.

                     (13)

                     Viittaukset Kroatiaan kolmantena maana olisi poistettava, koska maa liittyi unioniin vuonna 2013.

                     (14)

                     Päätös 2003/17/EY olisi sen vuoksi muutettava tämän mukaisesti,

               OVAT HYVÄKSYNEET TÄMÄN PÄÄTÖKSEN:

            1 artikla
            Päätöksen 2003/17/EY muuttaminen
            Muutetaan päätös 2003/17/EY seuraavasti:

                        1)

                        Korvataan 1 artiklan johdantokappale seuraavasti:
                        ”Viljelystarkastukset, jotka on tehty tämän päätöksen liitteessä I eriteltyjen lajien siemenviljelmillä kyseisessä liitteessä luetelluissa kolmansissa maissa, katsotaan direktiivien 66/401/ETY, 66/402/ETY, 2002/54/EY ja 2002/57/EY sekä neuvoston direktiivin 2002/55/EY (*1) mukaisesti tehtyjä viljelystarkastuksia vastaaviksi, jos

                           (*1)  Neuvoston direktiivi 2002/55/EY, annettu 13 päivänä kesäkuuta 2002, vihannesten siementen pitämisestä kaupan (EYVL L 193, 20.7.2002, s. 33).”."

                        2)

                        Korvataan 2 artikla seuraavasti:

                           ”2 artikla
                           Tämän päätöksen liitteessä I mainittujen lajien siemenet, jotka on tuotettu kyseisessä liitteessä luetelluissa kolmansissa maissa ja jotka kyseisessä liitteessä luetellut viranomaiset ovat virallisesti varmentaneet, katsotaan direktiivien 66/401/ETY, 66/402/ETY, 2002/54/EY, 2002/55/EY ja 2002/57/EY mukaisia siemeniä vastaaviksi, jos tämän päätöksen liitteessä II olevassa B kohdassa säädetyt edellytykset täyttyvät.”.

                        3)

                        Muutetaan 3 artikla seuraavasti:

                                    a)

                                    korvataan 1 kohta seuraavasti:

                                       ”1.   Jos yhteisössä tehdään lajikkeiden varmentamista kansainvälisessä siemenkaupassa koskevissa OECD:n järjestelmissä tarkoitettu ”pakkausmerkintöjen ja suljinjärjestelmän vaihtaminen”, direktiivien 66/401/ETY, 66/402/ETY, 2002/54/EY, 2002/55/EY ja 2002/57/EY yhteisössä tuotettujen siementen pakkausten uudelleensulkemiseen sovellettavia säännöksiä on sovellettava vastaavasti.
                                       Ensimmäinen alakohta ei rajoita tällaisia toimia koskevien OECD:n sääntöjen soveltamista.”;

                                    b)

                                    korvataan 2 kohdan b alakohta seuraavasti:

                                                ”b)

                                                jos kyseessä ovat direktiivien 66/401/ETY, 2002/54/EY tai 2002/55/EY mukaiset EY-pienpakkaukset.”.

                        4)

                        Muutetaan päätöksen 2003/17/EY liitteet tämän päätöksen liitteen mukaisesti.

            2 artikla
            Voimaantulo
            Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            3 artikla
            Osoitus
            Tämä päätös on osoitettu kaikille jäsenvaltioille.

            Tehty Strasbourgissa 23 päivänä lokakuuta 2018.

                  Euroopan parlamentin puolesta

                  Puhemies

               A. TAJANI

                  Neuvoston puolesta

                  Puheenjohtaja

               K. EDTSTADLER

            (1)  EUVL C 227, 28.6.2018, s. 76.

            (2)  Euroopan parlamentin kanta, vahvistettu 11. syyskuuta 2018 (ei vielä julkaistu virallisessa lehdessä), ja neuvoston päätös, tehty 9. lokakuuta 2018.

            (3)  Neuvoston päätös 2003/17/EY, tehty 16 päivänä joulukuuta 2002, kolmansissa maissa siemenviljelmillä tehtyjen viljelystarkastusten vastaavuudesta ja kolmansissa maissa tuotettujen siementen vastaavuudesta (EYVL L 8, 14.1.2003, s. 10).

            (4)  Neuvoston direktiivi 66/401/ETY, annettu 14 päivänä kesäkuuta 1966, rehukasvien siementen pitämisestä kaupan (EYVL 125, 11.7.1966, s. 2298/66).

            (5)  Neuvoston direktiivi 66/402/ETY, annettu 14 päivänä kesäkuuta 1966, viljakasvien siementen pitämisestä kaupan (EYVL 125, 11.7.1966, s. 2309/66).

            (6)  Neuvoston direktiivi 2002/55/EY, annettu 13 päivänä kesäkuuta 2002, vihannesten siementen pitämisestä kaupan (EYVL L 193, 20.7.2002, s. 33).

            (7)  Neuvoston direktiivi 2002/57/EY, annettu 13 päivänä kesäkuuta 2002, öljy- ja kuitukasvien siementen pitämisestä kaupan (EYVL L 193, 20.7.2002, s. 74).

            LIITE
            Muutetaan päätöksen 2003/17/EY liitteet I ja II seuraavasti:

                        1)

                        Muutetaan liite I seuraavasti:

                                    a)

                                    lisätään taulukkoon seuraavat kohdat aakkosjärjestyksen mukaisesti:

                                                ”BR

                                                Ministry of Agriculture, Livestock and Food Supply
                                                Esplanada dos Ministérios, bloco D
                                                70.043-900 Brasilia-DF

                                                66/401/ETY
                                                66/402/ETY”

                                                ”MD

                                                            National Agency for Food Safety (ANSA)

                                                            str. Mihail Kogălniceanu 63,

                                                            MD-2009, Chisinau

                                                66/402/ETY
                                                2002/55/EY
                                                2002/57/EY”

                                    b)

                                    lisätään a alakohdassa tarkoitetun taulukon alaviitteeseen seuraavat kohdat aakkosjärjestyksen mukaisesti: ”BR – Brasilia,”, ”MD – Moldovan tasavalta,”;

                                    c)

                                    poistetaan kyseisen taulukon alaviitteestä kohta ”HR – Kroatia,”.

                        2)

                        Muutetaan liite II seuraavasti:

                                    a)

                                    lisätään A kohdan 1 kohtaan luetelmakohta seuraavasti:

                                                ”—

                                                vihannesten siemenet direktiivissä 2002/55/EY tarkoitettujen lajien osalta.”;

                                    b)

                                    muutetaan B kohta seuraavasti:

                                                i)

                                                lisätään 1 kohdan ensimmäiseen alakohtaan luetelmakohta seuraavasti:

                                                            ”—

                                                            vihannesten siemenet direktiivissä 2002/55/EY tarkoitettujen lajien osalta.”;

                                                ii)

                                                lisätään 2.1 kohdan kolmannen luetelmakohdan jälkeen luetelmakohta seuraavasti:

                                                            ”—

                                                            direktiivin 2002/55/EY liite II,”;

                                                iii)

                                                korvataan 2.2 kohta seuraavasti:

                                                            ”2.2

                                                            Sen tutkimiseksi, täyttyvätkö 2.1 kohdassa säädetyt edellytykset, on otettava virallisesti tai virallisessa valvonnassa näytteitä ISTAn sääntöjä noudattaen, ja näytteiden painojen on vastattava tällaisia menetelmiä käytettäessä vaadittuja painoja ottaen huomioon seuraavissa direktiiveissä täsmennetyt painot:

                                                                        —

                                                                        direktiivin 66/401/ETY liitteessä III olevat sarakkeet 3 ja 4,

                                                                        —

                                                                        direktiivin 66/402/ETY liitteessä III olevat sarakkeet 3 ja 4,

                                                                        —

                                                                        direktiivin 2002/54/EY liitteessä II oleva toinen rivi,

                                                                        —

                                                                        direktiivin 2002/55/EY liite III,

                                                                        —

                                                                        direktiivin 2002/57/EY liitteessä III olevat sarakkeet 3 ja 4.”;

                                                iv)

                                                korvataan 2.3 kohta seuraavasti:

                                                            ”2.3

                                                            Tutkimus on tehtävä virallisesti tai virallisessa valvonnassa ISTAn sääntöjen mukaisesti.”;

                                                v)

                                                poistetaan 2.4 kohta;

                                                vi)

                                                korvataan 3.1 kohdan toinen luetelmakohta seuraavasti:

                                                            ”—

                                                            seuraava maininta siitä, että siemenistä on otettu näytteet ja ne on testattu käytössä olevia kansainvälisiä menetelmiä noudattaen: ”Näytteet ottanut ja analysoinut siementestejä koskevissa ISTAn kansainvälisissä säännöissä kansainvälisten siemenerien oranssien todistusten osalta vahvistettujen määräysten mukaisesti … (ISTAn siementestausaseman nimi tai jäsenkoodi)”,”;

                                                vii)

                                                korvataan 4 kohta seuraavasti:

                                                            ”4.

                                                            Siemenerien mukana on seurattava ISTAn kansainvälisten siemenerien oranssi todistus, jossa on 2 kohdassa tarkoitettuihin edellytyksiin liittyvät tiedot.”.


title: Euroopan parlamentin ja neuvoston päätös (EU) 2018/1675, annettu 2 päivänä lokakuuta 2018, Euroopan globalisaatiorahaston varojen käyttöönotosta Alankomaiden hakemuksen johdosta – EGF/2018/001 NL/Financial service activities

text:
                  12.11.2018

                  FI

                  Euroopan unionin virallinen lehti

                  L 284/36

         EUROOPAN PARLAMENTIN JA NEUVOSTON PÄÄTÖS (EU) 2018/1675,
         annettu 2 päivänä lokakuuta 2018,
         Euroopan globalisaatiorahaston varojen käyttöönotosta Alankomaiden hakemuksen johdosta – EGF/2018/001 NL/Financial service activities
         EUROOPAN PARLAMENTTI JA EUROOPAN UNIONIN NEUVOSTO, jotka
         ottavat huomioon Euroopan unionin toiminnasta tehdyn sopimuksen,
         ottavat huomioon Euroopan globalisaatiorahastosta (2014–2020) ja asetuksen (EY) N:o 1927/2006 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1309/2013 (1) ja erityisesti sen 15 artiklan 4 kohdan,
         ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen (2) ja erityisesti sen 13 kohdan,
         ottavat huomioon Euroopan komission ehdotuksen,
         sekä katsovat seuraavaa:

                     (1)

                     Euroopan globalisaatiorahasto, jäljempänä ’EGR’, pyrkii tarjoamaan tukea globalisaatiosta johtuvien maailmankaupan huomattavien rakenteellisten muutosten, maailmanlaajuisen rahoitus- ja talouskriisin jatkumisen taikka uuden maailmanlaajuisen rahoitus- ja talouskriisin vuoksi työttömiksi jääneille työntekijöille ja itsenäisille ammatinharjoittajille, joiden työskentely on loppunut, ja auttamaan heitä integroitumisessa uudelleen työmarkkinoille.

                     (2)

                     EGR ei saa ylittää 150 miljoonan euron vuotuista enimmäismäärää (vuoden 2011 hintoina), kuten neuvoston asetuksen (EU, Euratom) N:o 1311/2013 (3) 12 artiklassa säädetään.

                     (3)

                     Alankomaat toimitti 23 päivänä helmikuuta 2018 hakemuksen EGR:n varojen ottamiseksi käyttöön sen vuoksi, että työntekijöitä on vähennetty 20:ssä rahoituspalvelualan yrityksessä seuraavilla alueilla: Friesland, Drenthe ja Overijssel Alankomaissa. Hakemusta on täydennetty lisätiedoin asetuksen (EU) N:o 1309/2013 8 artiklan 3 kohdan mukaisesti. Hakemus on asetuksen (EU) N:o 1309/2013 13 artiklassa säädettyjen EGR:n rahoitustuen vahvistamista koskevien vaatimusten mukainen.

                     (4)

                     Tämän vuoksi EGR:stä olisi otettava käyttöön 1 192 500 euroa rahoitustuen myöntämiseksi Alankomaiden hakemuksen perusteella.

                     (5)

                     Jotta EGR:n varat saataisiin käyttöön mahdollisimman nopeasti, tätä päätöstä olisi sovellettava siitä päivästä, jona se hyväksytään,

               OVAT HYVÄKSYNEET TÄMÄN PÄÄTÖKSEN:

            1 artikla
            Otetaan Euroopan globalisaatiorahastosta käyttöön 1 192 500 euroa maksusitoumusmäärärahoina ja maksumäärärahoina osana varainhoitovuotta 2018 koskevaa unionin yleistä talousarviota.

            2 artikla
            Tämä päätös tulee voimaan päivänä, jona se julkaistaan Euroopan unionin virallisessa lehdessä. Sitä sovelletaan 2 päivästä lokakuuta 2018.

            Tehty Strasbourgissa 2 päivänä lokakuuta 2018.

                  Euroopan parlamentin puolesta

                  Puhemies

               A. TAJANI

                  Neuvoston puolesta

                  Puheenjohtaja

               J. BOGNER-STRAUSS

            (1)  EUVL L 347, 20.12.2013, s. 855.

            (2)  EUVL C 373, 20.12.2013, s. 1.

            (3)  Neuvoston asetus (EU, Euratom) N:o 1311/2013, annettu 2 päivänä joulukuuta 2013, vuosia 2014–2020 koskevan monivuotisen rahoituskehyksen vahvistamisesta (EUVL L 347, 20.12.2013, s. 884).


title: Euroopan parlamentin ja neuvoston päätös (EU) 2018/1859, annettu 14 päivänä marraskuuta 2018, Euroopan unionin solidaarisuusrahaston varojen käyttöönotosta tuen antamiseksi Latvialle

text:
                  28.11.2018

                  FI

                  Euroopan unionin virallinen lehti

                  LI 302/1

         EUROOPAN PARLAMENTIN JA NEUVOSTON PÄÄTÖS (EU) 2018/1859,
         annettu 14 päivänä marraskuuta 2018,
         Euroopan unionin solidaarisuusrahaston varojen käyttöönotosta tuen antamiseksi Latvialle
         EUROOPAN PARLAMENTTI JA EUROOPAN UNIONIN NEUVOSTO, jotka
         ottavat huomioon Euroopan unionin toiminnasta tehdyn sopimuksen,
         ottavat huomioon Euroopan unionin solidaarisuusrahaston perustamisesta 11 päivänä marraskuuta 2002 annetun neuvoston asetuksen (EY) N:o 2012/2002 (1) ja erityisesti sen 4 artiklan 3 kohdan,
         ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen (2) ja erityisesti sen 11 kohdan,
         ottavat huomioon Euroopan komission ehdotuksen,
         sekä katsovat seuraavaa:

                     (1)

                     Euroopan unionin solidaarisuusrahaston, jäljempänä ’rahasto’, tavoitteena on antaa unionille mahdollisuus reagoida nopeasti, tehokkaasti ja joustavasti hätätilanteisiin osoittaakseen solidaarisuutta luonnonkatastrofien kohteeksi joutuneiden alueiden väestöä kohtaan.

                     (2)

                     Rahaston määrärahojen vuotuinen enimmäismäärä on 500 000 000 euroa (vuoden 2011 hintoina) neuvoston asetuksen (EU, Euratom) N:o 1311/2013 (3) 10 artiklan mukaisesti.

                     (3)

                     Latvia esitti 14 päivänä marraskuuta 2017 hakemuksen rahaston varojen käyttöönottamisesta maata kesällä ja syksyllä 2017 vaivanneen pitkän rankkasadekauden aiheuttamien tulvien jälkeen.

                     (4)

                     Latvian hakemus täyttää asetuksen (EY) N:o 2012/2002 4 artiklassa säädetyt edellytykset rahoitustuen myöntämiseksi solidaarisuusrahastosta.

                     (5)

                     Sen vuoksi rahastosta olisi otettava käyttöön varoja rahoitustuen myöntämiseksi Latvialle.

                     (6)

                     Euroopan parlamentin ja neuvoston päätöksellä (EU) 2018/508 (4) otettiin käyttöön rahaston varoja 50 000 000 euroa maksusitoumus- ja maksumäärärahoina ennakkomaksujen maksamista varten varainhoitovuodeksi 2018. Näitä määrärahoja on käytetty vain hyvin rajoitetusti. Näin ollen on mahdollista rahoittaa tämän käyttöönoton koko määrä kohdentamalla uudelleen määrärahoja, jotka on otettu käyttöön ennakkomaksujen maksamiseksi unionin yleisessä talousarviossa varainhoitovuodeksi 2018,

                     (7)

                     Jotta rahaston varat saataisiin käyttöön mahdollisimman nopeasti, tätä päätöstä olisi sovellettava siitä päivästä, jona se hyväksytään,

               OVAT HYVÄKSYNEET TÄMÄN PÄÄTÖKSEN:

            1 artikla
            Varainhoitovuotta 2018 koskevassa Euroopan unionin yleisessä talousarviossa otetaan käyttöön Euroopan unionin solidaarisuusrahaston varoja 17 730 519 euroa Latviaa varten maksusitoumus- ja maksumäärärahoina.
            Ensimmäisessä kohdassa tarkoitettujen käyttöön otettavien varojen koko määrä rahoitetaan Euroopan unionin varainhoitovuoden 2018 talousarvioon otetuista määrärahoista. Ennakkomaksuja varten käytettävissä olevia määrärahoja vähennetään vastaavasti.

            2 artikla
            Tämä päätös tulee voimaan päivänä, jona se julkaistaan Euroopan unionin virallisessa lehdessä.
            Sitä sovelletaan 14 päivästä marraskuuta 2018.

            Tehty Strasbourgissa 14 päivänä marraskuuta 2018.

                  Euroopan parlamentin puolesta

                  Puhemies

               A. TAJANI

                  Neuvoston puolesta

                  Puheenjohtaja

               K. EDTSTADLER

            (1)  EYVL L 311, 14.11.2002, s. 3.

            (2)  EUVL C 373, 20.12.2013, s. 1.

            (3)  Neuvoston asetus (EU, Euratom) N:o 1311/2013, annettu 2 päivänä joulukuuta 2013, vuosia 2014–2020 koskevan monivuotisen rahoituskehyksen vahvistamisesta (EUVL L 347, 20.12.2013, s. 884).

            (4)  Euroopan parlamentin ja neuvoston päätös (EU) 2018/508, annettu 12 päivänä joulukuuta 2017, Euroopan unionin solidaarisuusrahaston varojen käyttöönotosta ennakkomaksujen maksamiseksi unionin vuoden 2018 yleisestä talousarviosta (EUVL L 83, 27.3.2018, s. 13).


Neuvoston asetukseen (EY) N:o 139/2004 perustuva komission päätös (tehty 23/11/2018) keskittymän (Asia N:o COMP/M.9131 - The Blackstone Group L.P. / Tele-Finance Holdings Limited / Network Rail Infrastructure Limited) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


Neuvoston asetukseen (EY) N:o 139/2004 perustuva komission päätös (tehty 27/11/2018) keskittymän (Asia N:o COMP/M.9151 - IFM / Trafigura / Simba Holdings) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


Neuvoston asetukseen (EY) N:o 139/2004 perustuva komission päätös (tehty 21/11/2018) keskittymän (Asia N:o COMP/M.9071 - Banca General S.p.a. / Saxo Bank A/S / JV) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


Neuvoston asetukseen (EY) N:o 139/2004 perustuva komission päätös (tehty 20/07/2018) keskittymän (Asia N:o COMP/M.8823 - NESTE / Int. Handelsmaatschappij Demeter BV) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


title: Neuvoston päätös (EU) 2018/1870, annettu 26 päivänä marraskuuta 2018, Euroopan unionin ja Brasilian liittotasavallan välisen tavallisen passin haltijoiden lyhytaikaista oleskelua koskevan viisumivapaussopimuksen muuttamista koskevan Euroopan unionin ja Brasilian liittotasavallan välisen sopimuksen allekirjoittamisesta unionin puolesta

text:
                  30.11.2018

                  FI

                  Euroopan unionin virallinen lehti

                  L 306/4

         NEUVOSTON PÄÄTÖS (EU) 2018/1870,
         annettu 26 päivänä marraskuuta 2018,
         Euroopan unionin ja Brasilian liittotasavallan välisen tavallisen passin haltijoiden lyhytaikaista oleskelua koskevan viisumivapaussopimuksen muuttamista koskevan Euroopan unionin ja Brasilian liittotasavallan välisen sopimuksen allekirjoittamisesta unionin puolesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 77 artiklan 2 kohdan a alakohdan yhdessä sen 218 artiklan 5 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:

                     (1)

                     Euroopan parlamentin ja neuvoston asetuksella (EU) N:o 610/2013 (1) tehtiin horisontaalisia muutoksia unionin viisumi- ja rajasäännöstöön ja määriteltiin lyhytaikainen oleskelu siten, että se on enintään 90 päivää minkä tahansa 180 päivän jakson aikana.

                     (2)

                     Tämä uusi määritelmä on tarpeen sisällyttää Euroopan unionin ja Brasilian liittotasavallan väliseen tavallisen passin haltijoiden lyhytaikaista oleskelua koskevaan viisumivapaussopimukseen (2) lyhytaikaista oleskelua koskevan unionin järjestelmän yhdenmukaistamiseksi.

                     (3)

                     Neuvosto antoi 9 päivänä lokakuuta 2014 komissiolle luvan aloittaa neuvottelut Brasilian liittotasavallan kanssa Euroopan unionin ja Brasilian liittotasavallan välisestä sopimuksesta, jolla muutetaan Euroopan unionin ja Brasilian liittotasavallan välistä tavallisen passin haltijoiden lyhytaikaista oleskelua koskevaa viisumivapaussopimusta, jäljempänä ’sopimus’. Sopimusta koskevat neuvottelut saatiin menestyksekkäästi päätökseen parafoimalla sopimus 31 päivänä lokakuuta 2017.

                     (4)

                     Tällä päätöksellä kehitetään niitä Schengenin säännöstön määräyksiä, joihin Yhdistynyt kuningaskunta ei osallistu neuvoston päätöksen 2000/365/EY (3) mukaisesti; Yhdistynyt kuningaskunta ei sen vuoksi osallistu tämän päätöksen hyväksymiseen, päätös ei sido Yhdistynyttä kuningaskuntaa eikä sitä sovelleta Yhdistyneeseen kuningaskuntaan.

                     (5)

                     Tällä päätöksellä kehitetään niitä Schengenin säännöstön määräyksiä, joihin Irlanti ei osallistu neuvoston päätöksen 2002/192/EY (4) mukaisesti; Irlanti ei sen vuoksi osallistu tämän päätöksen hyväksymiseen, päätös ei sido Irlantia eikä sitä sovelleta Irlantiin.

                     (6)

                     Sopimus olisi allekirjoitettava, ja tämän päätöksen liitteenä olevan julistuksen teksti sekä sopimukseen liitettyjen yhteisten julistusten tekstit olisi hyväksyttävä unionin puolesta,

               ON HYVÄKSYNYT TÄMÄN PÄÄTÖKSEN:

            1 artikla
            Annetaan lupa allekirjoittaa Euroopan unionin ja Brasilian liittotasavallan välisen tavallisen passin haltijoiden lyhytaikaista oleskelua koskevan viisumivapaussopimuksen muuttamista koskeva Euroopan unionin ja Brasilian liittotasavallan välinen sopimus unionin puolesta sillä varauksella, että mainitun sopimuksen tekeminen saatetaan päätökseen (5).

            2 artikla
            Hyväksytään unionin puolesta tämän päätöksen liitteenä olevan julistuksen teksti sekä sopimukseen liitettyjen yhteisten julistusten tekstit.

            3 artikla
            Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.

            4 artikla
            Tämä päätös tulee voimaan päivänä, jona se hyväksytään.

            Tehty Brysselissä 26 päivänä marraskuuta 2018.

                  Neuvoston puolesta

                  Puheenjohtaja

               J. BOGNER-STRAUSS

            (1)  Euroopan parlamentin ja neuvoston asetus (EU) N:o 610/2013, annettu 26 päivänä kesäkuuta 2013, henkilöiden liikkumista rajojen yli koskevasta yhteisön säännöstöstä (Schengenin rajasäännöstö) annetun Euroopan parlamentin ja neuvoston asetuksen (EY) N:o 562/2006, Schengenin sopimuksen soveltamisesta tehdyn yleissopimuksen, neuvoston asetusten (EY) N:o 1683/95 ja (EY) N:o 539/2001 sekä Euroopan parlamentin ja neuvoston asetusten (EY) N:o 767/2008 ja (EY) N:o 810/2009 muuttamisesta (EUVL L 182, 29.6.2013, s. 1).

            (2)  EUVL L 255, 21.9.2012, s. 4.

            (3)  Neuvoston päätös 2000/365/EY, tehty 29 päivänä toukokuuta 2000, Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin (EYVL L 131, 1.6.2000, s. 43).

            (4)  Neuvoston päätös 2002/192/EY, tehty 28 päivänä helmikuuta 2002, Irlannin pyynnöstä saada osallistua joihinkin Schengenin säännöstön määräyksiin (EYVL L 64, 7.3.2002, s. 20).

            (5)  Sopimuksen teksti julkaistaan yhdessä sen tekemistä koskevan päätöksen kanssa.

            LIITE

               Unionin julistus rajanylitystietojärjestelmän (EES) perustamisesta annetun asetuksen (EU) 2017/2226 voimaantulosta ja Schengenin säännöstöä täysimääräisesti soveltavista jäsenvaltioista

            Euroopan parlamentin ja neuvoston asetus (EU) 2017/2226, annettu 30 päivänä marraskuuta 2017, rajanylitystietojärjestelmän (EES) perustamisesta jäsenvaltioiden ulkorajat ylittävien kolmansien maiden kansalaisten maahantuloa, maastalähtöä ja pääsyn epäämistä koskevien tietojen rekisteröimiseksi ja edellytysten määrittämisestä pääsylle EES:n tietoihin lainvalvontatarkoituksissa sekä Schengenin sopimuksen soveltamisesta tehdyn yleissopimuksen ja asetusten (EY) N:o 767/2008 ja (EU) N:o 1077/2011 muuttamisesta tuli voimaan 29 päivänä joulukuuta 2017.
            Näin ollen asetuksen (EU) 2017/2226 soveltamispäivästä (1) tätä sopimusta sovellettaessa Schengenin säännöstöä täysimääräisesti soveltavilla jäsenvaltioilla tarkoitetaan rajanylitystietojärjestelmää ulkorajoilla käyttäviä jäsenvaltioita. Enintään 90 päivää minkä tahansa 180 päivän jakson aikana lasketaan ottaen huomioon oleskelu kaikissa rajanylitystietojärjestelmää ulkorajoilla käyttävissä jäsenvaltioissa.

               (1)  Komissio päättää soveltamispäivästä asetuksen (EU) 2017/2226 73 artiklan mukaisesti.


title: Neuvoston päätös (EU) 2017/2284, annettu 11 päivänä joulukuuta 2017, tuen antamisesta Afrikan, Aasian ja Tyynenmeren sekä Latinalaisen Amerikan ja Karibian alueiden valtioille, jotta ne voisivat osallistua ydinaseisiin soveltuvan halkeamiskelpoisen materiaalin tuotantokieltoa koskevaa sopimusta käsittelevän asiantuntijoiden korkean tason valmisteluryhmän neuvoa-antavaan prosessiin

text:
               12.12.2017

               FI

               Euroopan unionin virallinen lehti

               L 328/32

         NEUVOSTON PÄÄTÖS (EU) 2017/2284,
   annettu 11 päivänä joulukuuta 2017,
   tuen antamisesta Afrikan, Aasian ja Tyynenmeren sekä Latinalaisen Amerikan ja Karibian alueiden valtioille, jotta ne voisivat osallistua ydinaseisiin soveltuvan halkeamiskelpoisen materiaalin tuotantokieltoa koskevaa sopimusta käsittelevän asiantuntijoiden korkean tason valmisteluryhmän neuvoa-antavaan prosessiin
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan,
   sekä katsoo seuraavaa:

               (1)

               Eurooppa-neuvosto hyväksyi 12 päivänä joulukuuta 2003 joukkotuhoaseiden leviämisen vastaisen EU:n strategian, jäljempänä ’strategia’, jonka II luvussa luetellaan toimenpiteitä, joita on toteutettava joukkotuhoaseiden leviämisen vastaisen EU:n strategian kulmakivenä olevaan tehokkaaseen monenvälisyyteen pääsemiseksi. Strategiassa todetaan muun muassa, että ”EU on sitoutunut monenväliseen sopimusjärjestelmään, joka on sekä oikeudellinen että normatiivinen perusta kaikille joukkotuhoaseiden leviämisen vastaisille toimille” ja että ”EU jatkaa myös työtä kansainvälisen sopimuksen aikaansaamiseksi halkeamiskelpoisten aineiden tuotannon kieltämisestä ydinaseita tai muita ydinräjähteitä varten”.

               (2)

               EU panee aktiivisesti täytäntöön strategiaa ja toteuttaa sen III luvussa lueteltuja toimenpiteitä erityisesti antamalla varoja sellaisten erityishankkeiden tukemiseen, joiden tavoitteena on edistää monenvälistä asesulkujärjestelmää ja monenvälisiä luottamusta lisääviä toimenpiteitä.

               (3)

               Neuvosto hyväksyi 8 päivänä joulukuuta 2008 päätelmät ja asiakirjan ”Euroopan unionin uudet toimintalinjat joukkotuhoaseiden ja niiden maaliinsaattamisjärjestelmien leviämisen torjumiseksi”. Asiakirjassa todetaan muun muassa, että EU sitoutuu jatkamaan ja tehostamaan toimia, joilla tuetaan ”ydinaseisiin soveltuvan halkeamiskelpoisen materiaalin tuotantokiellosta tehtyä sopimusta (FMCT) koskevien neuvottelujen aloittamisen edistämistä”.

               (4)

               EU on jatkuvasti vaatinut, että aloitetaan välittömästi ja saatetaan nopeasti päätökseen neuvottelut, joita käydään ydinaseisiin tai muihin ydinräjähteisiin soveltuvan halkeamiskelpoisen materiaalin tuotantokieltoa koskevasta sopimuksesta asiakirjan CD/1299 ja siihen sisältyvän toimeksiannon pohjalta. Samaa linjaa noudattaen EU on kannustanut kaikkia aseidenriisuntakonferenssin jäseniä pyrkimään kaikin tavoin pois umpikujasta konferenssissa ja hyväksymään kokonaisvaltaisen ja tasapainoisen työohjelman, joka sisältää neuvottelujen välittömän aloittamisen ydinaseisiin soveltuvan halkeamiskelpoisen materiaalin tuotantokieltoa koskevasta sopimuksesta, jäljempänä ’FMCT-sopimus’.

               (5)

               Vuonna 2013 Yhdistyneiden kansakuntien yleiskokous hyväksyi päätöslauselman, jolla perustettiin hallitusten asiantuntijaryhmä, jossa on osallistujia 25 valtiosta ja jonka tehtävänä on antaa suosituksia mahdollisista näkökohdista, jotka edesauttaisivat ydinaseisiin tai muihin ydinräjähteisiin soveltuvan halkeamiskelpoisen materiaalin tuotantokieltoa koskevan sopimuksen tekemistä, mutta se ei neuvottele sopimuksesta. Hallitusten asiantuntijaryhmä antoi raporttinsa YK:n yleiskokouksen ensimmäiselle komitealle (aseriisunta) vuonna 2015.

               (6)

               YK:n yleiskokous hyväksyi vuonna 2016 päätöslauselman 71/259 sopimuksesta ydinaseisiin tai muihin ydinräjähteisiin soveltuvan halkeamiskelpoisen materiaalin tuotantokiellosta. Päätöslauselmassa 71/259 pyydetään pääsihteeriä perustamaan FMCT-sopimusta käsittelevä asiantuntijoiden korkean tason valmisteluryhmä harkitsemaan ja antamaan suosituksia tärkeistä osatekijöistä tulevaan syrjimättömään, monenväliseen ja kansainvälisesti ja tosiasiallisesti todennettavaan sopimukseen, jolla kielletään ydinaseisiin tai muihin ydinräjähteisiin soveltuvan halkeamiskelpoisen materiaalin tuotanto. FMCT-sopimusta käsittelevässä asiantuntijoiden korkean tason valmisteluryhmässä on jäseninä 25 valtiota, ja se järjestää kaksi epävirallista neuvoa-antavaa kokousta, jotka ovat avoinna kaikille YK:n jäsenvaltioille, jotta kaikki valtiot voivat osallistua FMCT-prosessiin. Valmisteluryhmän tekemän työn odotetaan johtavan neuvotteluihin tästä tärkeästä asiasta, jotta viedään eteenpäin ydinaseriisuntaa ja ydinsulkua.

               (7)

               Kaikki EU:n jäsenvaltiot äänestivät vuoden 2016 YK:n yleiskokouksen FMCT-sopimusta koskevan päätöslauselman 71/259 puolesta; päätöslauselman esittivät Kanada, Saksa ja Alankomaat. Päätöslauselmalla perustetaan osallistava prosessi järjestämällä epävirallisia neuvoa-antavia kokouksia kaikkien YK:n jäsenvaltioidenja FMCT-sopimusta käsittelevän asiantuntijoiden korkean tason valmisteluryhmän puheenjohtajan kanssa. Useat EU:n jäsenvaltiot osallistuvat asiantuntijoiden korkean tason valmisteluryhmän työhön; sen toimeksiantona on antaa suosituksia tärkeistä osatekijöistä tulevaa sopimusta varten rajoittamatta kansallisia kantoja tulevissa neuvotteluissa.

               (8)

               FMCT-sopimusta käsittelevä asiantuntijoiden korkean tason valmisteluryhmä on käytännön panos ydinaseriisunta- ja ydinsulkutoimiin. Hallitusten asiantuntijaryhmän raportissa (1) ja kahdessa pääsihteerin tätä asiaa koskevassa raportissa (2) on tuotu esiin tämän asian monimutkaisuus sekä aiheita, joita YK:n jäsenvaltioiden kannattaa analysoida ja harkita lisää. FMCT-sopimusta käsittelevä asiantuntijoiden korkean tason valmisteluryhmä antaa raportin YK:n yleiskokouksen 73. istunnossa (vuonna 2018).

               (9)

               Yleisemmin halkeamiskelpoinen materiaali (kuten korkeasti rikastettu uraani tai plutonium), joka voi aiheuttaa räjähtävän ydinten halkeamisketjureaktion, on ydinaseiden keskeinen ainesosa. EU:n prioriteettina on ollut pitkään se, että aloitetaan välittömästi ja saadaan nopeasti päätökseen aseidenriisuntakonferenssissa käytävät neuvottelut ydinaseisiin tai muihin ydinräjähteisiin soveltuvan halkeamiskelpoisen materiaalin tuotantokieltoa koskevasta sopimuksesta.

               (10)

               Sopimus, jolla kielletään ydinaseisiin tai muihin ydinräjähteisiin soveltuvan halkeamiskelpoisen materiaalin tuotanto, olisi ratkaiseva askel ydinaseettoman maailman mahdollistavien olosuhteiden luomiseen. FMCT-sopimusta pidetään monenvälisenä välineenä, joka on neuvoteltava ydinaseriisunnan alalla täydentämään ydinsulkusopimusta (NPT) ja täydellistä ydinkoekieltosopimusta (CTBT),

         ON HYVÄKSYNYT TÄMÄN PÄÄTÖKSEN:
   1 artikla
   1.   EU:n strategiassa asetetaan tavoitteeksi monenvälisten aseriisunta- ja asesulkusopimusten tukeminen, täytäntöönpano ja lujittaminen, ja sen mukaisesti unioni antaa tukea Afrikan, Aasian ja Tyynenmeren sekä Latinalaisen Amerikan ja Karibian alueiden valtioille, jotta ne voisivat osallistua ydinaseisiin soveltuvan halkeamiskelpoisen materiaalin tuotantokieltoa koskevaa sopimusta käsittelevän asiantuntijoiden korkean tason valmisteluryhmän neuvoa-antavaan prosessiin.
   2.   EU:n strategian mukaisia toimenpiteitä vastaavat hankkeet, joilla annetaan tukea Afrikan, Aasian ja Tyynenmeren sekä Latinalaisen Amerikan ja Karibian alueiden valtioille, jotta ne voisivat osallistua FMCT-sopimusta käsittelevän asiantuntijoiden korkean tason valmisteluryhmän neuvoa-antavaan prosessiin, koostuvat osa-alueellisista työpajoista, asiantuntijakokouksista, merkittävistä tukitoimista YK:n jäsenvaltioille sekä asiaankuuluvista tiedoista ja julkaisuista koostuvan tietokannan perustamisesta.
   3.   Hankkeilla pyritään

               —

               helpottamaan alueellista vuoropuhelua valtioiden välillä Afrikan, Aasian ja Tyynenmeren sekä Latinalaisen Amerikan ja Karibian alueilla;

               —

               kehittämään omavastuullisuutta asiasta kyseisten alueiden valtioissa;

               —

               määrittämään kyseisten alueiden valtioiden kansalliset tarpeet ja toimintapoliittiset prioriteetit;

               —

               ottamaan asiaankuuluvat alueelliset järjestöt mukaan keskusteluihin ydinaseisiin tai muihin ydinräjähteisiin soveltuvan halkeamiskelpoisen materiaalin tuotantokieltoa koskevasta, aseidenriisuntakonferenssin yhteydessä neuvoteltavasta sopimuksesta;

               —

               arvioimaan prosessin alueellisia vaikutuksia ja asiaankuuluvien alueellisten ja kansainvälisten järjestöjen mahdollista roolia tässä prosessissa;

               —

               tekemään vertailevaa analyysia prosessin kullekin alueelle aiheuttamista vaikutuksista;

               —

               helpottamaan halkeamiskelpoista materiaalia koskevaa tietämyksen siirtoa tiedeyhteisön, kansalaisjärjestöjen ja jäsenvaltioiden kesken.

         4.   Hankkeiden yksityiskohtainen kuvaus esitetään liitteessä.
   2 artikla
   1.   Korkea edustaja vastaa tämän päätöksen täytäntöönpanosta.
   2.   Edellä 1 artiklan 2 kohdassa tarkoitettujen hankkeiden teknisestä toteutuksesta huolehtii Yhdistyneiden kansakuntien aseriisuntatoimiston (UNODA) Geneven toimipiste ja sen alueellisen aseriisunnan yksikkö, kolme rauhan ja aseriisunnan aluekeskusta Afrikassa (UNREC), Aasian ja Tyynenmeren alueella (UNRCPD) sekä Latinalaisen Amerikan ja Karibian alueella (UNLIREC). UNODA suorittaa tämän tehtävän korkean edustajan vastuulla. Tätä varten korkea edustaja sopii tarvittavista järjestelyistä UNODAn kanssa.
   3 artikla
   1.   Rahoitusohje 1 artiklan 2 kohdassa tarkoitettujen hankkeiden toteuttamiseksi on 1 220 880,51 euroa.
   2.   Edellä 1 kohdassa vahvistetulla määrällä rahoitettavia menoja hallinnoidaan unionin yleiseen talousarvioon sovellettavien menettelytapojen ja sääntöjen mukaisesti.
   3.   Komissio valvoo 1 kohdassa tarkoitettujen menojen asianmukaista hallinnointia. Tätä varten se tekee UNODAn kanssa rahoitusohjetta vastaavan rahoitussopimuksen tämän neuvoston päätöksen hyväksymisen jälkeen. Sopimuksessa on määrättävä, että UNODAn on varmistettava unionin rahoitusosuuden näkyvyys sen suuruuden mukaisesti.
   4.   Komissio pyrkii tekemään 3 kohdassa tarkoitetun rahoitussopimuksen mahdollisimman pian tämän päätöksen voimaantulon jälkeen. Se ilmoittaa neuvostolle kyseisessä prosessissa mahdollisesti ilmenevistä vaikeuksista sekä rahoitussopimuksen tekopäivästä.
   4 artikla
   1.   Korkea edustaja raportoi neuvostolle tämän päätöksen täytäntöönpanosta UNODAn säännöllisin väliajoin laatimien raporttien perusteella. Nämä raportit ovat perustana neuvoston suorittamalle arvioinnille.
   2.   Komissio antaa tietoja 1 artiklan 2 kohdassa tarkoitettujen hankkeiden rahoitukseen liittyvistä näkökohdista.
   5 artikla
   1.   Tämä päätös tulee voimaan päivänä, jona se hyväksytään.
   2.   Tämän päätöksen voimassaolo päättyy 36 kuukauden kuluttua 3 artiklan 3 kohdassa tarkoitetun rahoitussopimuksen tekemisestä. Tämän päätöksen voimassaolo päättyy kuitenkin kuuden kuukauden kuluttua sen voimaantulosta, jos rahoitussopimusta ei ole siihen mennessä tehty.

      Tehty Brysselissä 11 päivänä joulukuuta 2017.

            Neuvoston puolesta

            Puheenjohtaja

         F. MOGHERINI

      (1)  A/70/81, hallitusten asiantuntijaryhmän raportti; ryhmän tehtävänä on antaa suosituksia mahdollisista näkökohdista, jotka edesauttaisivat ydinaseisiin tai muihin ydinräjähteisiin soveltuvan halkeamiskelpoisen materiaalin tuotantokieltoa koskevan sopimuksen tekemistä, mutta se ei neuvottele sopimuksesta.

      (2)  A/68/154, A/68/154/Add.1, A/71/140/Rev.1 ja A/71/140/Rev.1/Add.1.

      LIITE
      1.   TAVOITE
      Valtioiden on prosessin varhaisessa vaiheessa täysin ymmärrettävä tulevan sopimuksen vaikutukset ja sen suhde alueellisiin ydinaseettomia vyöhykkeitä koskeviin välineisiin, ydinsulkusopimukseen (NPT) ja muihin välineisiin. Näin ollen uuden neuvoston päätöksen yleisenä tavoitteena tulisi olla rahoituksen antaminen laajan tietämyspohjan muodostamiseksi ydinaseisiin tai muihin ydinräjähteisiin soveltuvan halkeamiskelpoisen materiaalin tuotantokieltoa koskevasta sopimuksesta, jäljempänä ’FMCT-sopimus’, kansainvälisessä yhteisössä, jotta varmistetaan, että kaikki YK:n jäsenvaltiot pystyvät täysin sitoutumaan neuvoa-antavaan prosessiin sekä kaikkiin tällaisesta sopimuksesta aseidenriisuntakonferenssin yhteydessä käytäviin neuvotteluihin.
      YK:n jäsenvaltioiden alueellisen tason sitouttaminen täydentää epävirallisia neuvoa-antavia kokouksia, joita FMCT-sopimusta käsittelevän asiantuntijoiden korkean tason valmisteluryhmän puheenjohtaja pitää New Yorkissa, ja näin ollen edistää valtioiden määrällistä ja laadullista osallistumista ja vahvistaa tällaisesta sopimuksesta aseidenriisuntakonferenssin yhteydessä käytävien neuvottelujen osallistavuutta.
      (Osa)-alueellisten työpajojen järjestäminen antaa mahdollisuuden jakaa tietämystä ja tietoa alueiden sisällä ja niiden välillä. Työpajoihin kuuluu sekä teknisiä katsauksia että keskusteluita tulevien sopimusten vaikutuksista ja merkityksestä olemassa oleville alueellisille järjestelyille. Asiaankuuluvien asiantuntijoiden antamissa teknisissä katsauksissa selvitetään FMCT-sopimusta koskevia asiakysymyksiä, kun taas keskusteluissa pyritään siihen, että osallistujat pohtivat mahdollisen sopimuksen alueellisia vaikutuksia ja merkitystä.
      FMCT-sopimusta käsittelevä asiantuntijoiden korkean tason valmisteluryhmä antaa raportin YK:n yleiskokouksen 73. istunnossa (vuonna 2018). Yleiskokous voi päättää toteuttaa muita asiaa koskevia toimia. YK:n jäsenvaltioiden tätä asiaa koskevaan keskusteluun osallistumisen tukemiseksi hanketta jatketaan yleiskokouksen säännönmukaisen 74. istunnon loppuun saakka (joulukuu 2019).
      Yhdistyneiden kansakuntien aseriisuntatoimiston (UNODA) Geneven toimipisteellä ja sen alueellisen aseriisunnan yksiköllä, johon kuuluu rauhan ja aseriisunnan aluekeskus Loméssa Togossa (UNREC), Aasian ja Tyynenmeren alueen rauhan, aseriisunnan ja kehityksen aluekeskus Kathmandussa Nepalissa (UNRCPD) sekä Latinalaisen Amerikan ja Karibian alueen rauhan, aseriisunnan ja kehityksen aluekeskus Limassa Perussa (UNLIREC), on pitkä kokemus tuen antamisesta valtioille ja vuoropuhelun edistämisestä omilla alueillaan ydinaseriisuntaa ja ydinsulkua koskevissa asioissa.
      Asiantuntijoita pyydetään useista maista, laajalta maantieteelliseltä pohjalta, valtion hallinnostaja alueellisista järjestöistä sekä kansalaisjärjestöistä, kuten International Panel on Fissile Materials (IPFM), Verification Research, Training and Information Centre (VERTIC), turvallisuusalan tutkimuslaitos (ISS), ja tiedeyhteisöstä.
      YK:n kestävän kehityksen tavoitteessa 16.8 todetaan, että olisi ”laajennettava ja vahvistettava kehitysmaiden osallistumista globaalihallinnan instituutioihin”. Näin ollen tässä hankkeessa suunnitellut toimet saattaisivat edistää tätä päämäärää.
      2.   TOIMET
      2.1   Toimien tavoitteet

                  —

                  Helpottaa alueellista vuoropuhelua valtioiden välillä Afrikan, Aasian ja Tyynenmeren sekä Latinalaisen Amerikan ja Karibian alueilla.

                  —

                  Ottaa asiaankuuluvat alueelliset järjestöt mukaan FMCT-sopimusta koskeviin keskusteluihin.

                  —

                  Kehittää omavastuullisuutta tulevasta FMCT-sopimuksesta kaikissa valtioissa.

                  —

                  Helpottaa tietämyksen siirtämistä ja soveltamista tiedeyhteisön, kansalaisjärjestöjen ja jäsenvaltioiden kesken asioista, jotka koskevat ydinaseisiin tai muihin ydinräjähteisiin soveltuvien halkeamiskelpoisten materiaalien tuotantokieltoa.

            2.2   Toimien kuvaus
      Kaikki toimet järjestää UNODAn Geneven toimipiste ja sen alueellisen aseriisunnan yksikkö, johon kuuluu UNREC Loméssa Togossa, UNRCPD Kathmandussa Nepalissa sekä UNLIREC Limassa Perussa.

                  a)

                  Osa-alueelliset työpajat Afrikassa, Aasian ja Tyynenmeren alueella sekä Latinalaisen Amerikan ja Karibian alueella
                  UNODA järjestää enintään kuusi osa-alueellista seminaaria Afrikan, Aasian ja Tyynenmeren sekä Latinalaisen Amerikan ja Karibian alueilla. UNODA järjestää yhden tai kaksi kaksipäiväistä osa-alueellista työpajaa kullakin Afrikan, Aasian ja Tyynenmeren sekä Latinalaisen Amerikan ja Karibian alueella. Osa-alueelliset työpajat keskittyvät kuhunkin alueeseen.
                  Seminaareissa on asiantuntijoita asiaankuuluvien osa-alueiden maista sekä FMCT-sopimusta käsittelevän asiantuntijoiden korkean tason valmisteluryhmästä, Euroopan unionista sekä kansalaisyhteiskunnasta ja tiedeyhteisöstä.
                  Seminaarit täydentävät FMCT-sopimusta käsittelevän asiantuntijoiden korkean tason valmisteluryhmän puheenjohtajan New Yorkissa YK:n yleiskokouksen päätöslauselman 71/259 mukaisesti järjestämiä avoimia epävirallisia neuvoa-antavia kokouksia ja helpottavat YK:n jäsenvaltioista tulevien asiantuntijoiden osallistumista tuleviin FMCT-sopimuksesta käytäviin neuvotteluihin.

                  b)

                  Asiantuntijakokoukset alueellisten järjestöjen asiantuntijoiden kanssa
                  UNODA järjestää kolme asiantuntijakokousta asiaankuuluvien alueellisten järjestöjen kanssa Afrikan, Aasian ja Tyynenmeren sekä Latinalaisen Amerikan ja Karibian alueilla, mukaan lukien ABACC, AFCONE, OPANAL ja ASEANin alueellinen foorumi, jotta tuodaan yhteen FMCT-sopimusta käsittelevän asiantuntijoiden korkean tason valmisteluryhmän jäsenet, alueellisten järjestöjen asiantuntijat ja kansalaisjärjestöjen asiantuntijat, mukaan luettuina EU:n asesulkukonsortio, VERTIC, IPFM ja ISS, tulevien FMCT-sopimuksesta käytävien neuvottelujen valmistelemiseksi ja alueellisen asiantuntemuksen ja kokemuksen huomioon ottamiseksi paremmin näissä neuvotteluissa.

                  c)

                  Sisällöllinen tuki jäsenvaltioille
                  UNODA vastaa enintään kuuteen Afrikan, Aasian ja Tyynenmeren sekä Latinalaisen Amerikan ja Karibian alueiden jäsenvaltioista tulevaan sisällöllistä tukea koskevaan pyyntöön työpajojen jatkotyössä ottaen huomioon maantieteellisen tasapainon.

                  d)

                  Käytettävissä olevan materiaalin tietokanta ja tulosten julkaiseminen
                  Koko hankkeen ajan UNODA kehittää ja ylläpitää verkkosivustoa, joka sisältää käytettävissä olevan materiaalin valtioiden auttamiseksi valmistautumaan tulevaan FMCT-sopimukseen ja joka toimii valtioiden, alueellisten järjestöjen, kansalaisjärjestöjen ja tutkijoiden käytettävissä olevana tietokantana ja helpottaa alueiden välistä viestintää.
                  UNODA julkaisee enintään kaksi UNODA Occasional Papers -julkaisua alueellisten työpajojen tuloksista ja asiantuntijakokouksista alueellisten järjestöjen kanssa.

            2.3   Toimien vaikutukset

                  —

                  Helpotetaan Afrikan, Aasian ja Tyynenmeren sekä Latinalaisen Amerikan ja Karibian alueiden valtioiden osallistumista tuleviin FMCT-neuvotteluihin.

                  —

                  Sisällytetään olemassa oleva alueellinen tietämys ja asiantuntemus ydinaseisiin tai muihin ydinräjähteisiin soveltuvan halkeamiskelpoisen materiaalin tuotantokiellosta neuvotteluihin tulevasta FMCT-sopimuksesta.

                  —

                  Asiaankuuluva käytettävissä oleva materiaali saadaan tulevien neuvottelijoiden ja valtioiden, alueellisten järjestöjen, kansalaisjärjestöjen ja tiedeyhteisön asiantuntijoiden käyttöön.

            3.   TOIMENPITEIDEN TOTEUTUKSEEN OSALLISTUVAT KUMPPANIT

                  —

                  YK:n järjestelmä: UNODAn Geneven toimipiste ja sen alueellisen aseriisunnan yksikkö, johon kuuluu kolme rauhan ja aseriisunnan aluekeskusta Afrikassa (UNREC), Aasian ja Tyynenmeren alueella (UNRCPD) sekä Latinalaisen Amerikan ja Karibian alueella (UNLIREC).

                  —

                  Alueelliset ja osa-alueelliset järjestöt: ABACC, AFCONE, OPANAL ja ASEANin alueellinen foorumi.

                  —

                  Valtioista riippumattomat järjestöt: EU:n asesulkukonsortio, VERTIC, IPFM ja ISS.

            4.   VUOROVAIKUTUS UNIONIN TOIMIEN KANSSA
      UNODA antaa toimistaan säännöllisesti tietoja, joiden perusteella unioni saattaa päättää täydentää toimia kohdennetulla diplomaattisella toiminnalla, jonka tarkoituksena on lisätä tietoisuutta siitä, että on tärkeää saada ratkaisu pitkään jatkuneeseen umpikujaan aseidenriisuntakonferenssissa ja aloittaa välittömästi ja saada nopeasti päätökseen aseidenriisuntakonferenssin puitteissa käytävät neuvottelut ydinaseisiin tai muihin ydinräjähteisiin soveltuvan halkeamiskelpoisen materiaalin tuotantokieltoa koskevasta sopimuksesta (FMCT) asiakirjan CD/1299 ja siinä olevan toimeksiannon pohjalta.
      5.   TUENSAAJAT

                  —

                  Afrikan, Aasian ja Tyynenmeren sekä Latinalaisen Amerikan ja Karibian alueiden valtiot:

                  —

                  valmisteluryhmän jäsenet;

                  —

                  ydinaseriisunnan todentamista käsittelevä hallitusten asiantuntijaryhmä;

                  —

                  Afrikan, Aasian ja Tyynenmeren sekä Latinalaisen Amerikan ja Karibian alueilla ydinaseriisuntaa ja ydinsulkua käsittelevät kansalaisjärjestöt.

            6.   PAIKKA
      Osa-alueelliset seminaarit järjestetään joko alueellisten keskusten toimipaikoissa tai Yhdistyneiden kansakuntien asianomaisen osa-alueen alueellisen toimiston toimipaikoissa, jotta helpotetaan jäsenvaltioista tulevien kansallisten asiantuntijoiden osallistumista.
      Asiantuntijakokoukset pidetään alueellisten järjestöjen toimipaikoissa tai alueellisten keskusten toimipaikoissa.
      Sisällöllistä tukea jäsenvaltioille annetaan pääkaupungeissa.
      7.   KESTO
      Hankkeen arvioitu kokonaiskesto on 36 kuukautta.


title: Päätös

text:
               15.12.2017

               FI

               Euroopan unionin virallinen lehti

               C 432/1

         PÄÄTÖS
   (2017/C 432/01)
   EUROOPAN PARLAMENTIN PÄÄSIHTEERI, joka

               —

               OTTAA HUOMIOON neuvoston asetuksen (ETY, Euratom, EHTY) N:o 259/68 (1), sellaisena kuin se on muutettuna asetuksella (EY, Euratom) N:o 723/2004 (2) ja viimeksi Euroopan unionin virkamiehiin sovellettavien henkilöstösääntöjen ja unionin muuhun henkilöstöön sovellettavien palvelussuhteen ehtojen muuttamisesta 22. lokakuuta 2013 annetulla Euroopan parlamentin ja neuvoston asetuksella (EU, Euratom) N:o 1023/2013 (3), ja erityisesti näiden henkilöstösääntöjen 30 artiklan,

               —

               OTTAA HUOMIOON puhemiehistön 13. tammikuuta 2014 tekemän päätöksen nimittävän viranomaisen ja työsopimusten tekemiseen toimivaltaisen viranomaisen toimivallan siirrosta,

               —

               OTTAA HUOMIOON, että seuraavien Euroopan parlamentin varallaololuetteloiden voimassaolo päättyy 31. joulukuuta 2017:
               AD/1/12, AD/1/13, AD5/13, PE/179/S, PE/165/S, PE/168/S, PE/171/S, AST/4/11, AST/1/13

               —

               OTTAA HUOMIOON, että pariteettikomiteaa on pyydetty antamaan lausunto 15 työpäivän kuluessa henkilöstösääntöjen 10 a artiklan mukaisesti,

         ON PÄÄTTÄNYT SEURAAVAA:
   1 artikla
   Varallaololuetteloiden

               AD/1/13, PE/179/S, PE/168/S, PE/171/S, AST/1/13, AST/4/11

         voimassaoloa jatketaan 31. joulukuuta 2018 asti.
   2 artikla
   Varallaololuetteloiden

               AD/1/12, AD/5/13, PE/165/S (T)

         voimassaoloa ei jatketa.

      Tehty Luxemburgissa 15 päivänä marraskuuta 2017.

         Klaus WELLE

            Pääsihteeri

      (1)  EYVL L 56, 4.3.1968, s. 1.

      (2)  EUVL L 124, 27.4.2004, s. 1.

      (3)  EUVL L 287, 29.10.2013, s. 15.


title: Neuvoston päätös (YUTP) 2017/2322, annettu 29 päivänä toukokuuta 2017, turvallisuusluokiteltujen tietojen vaihtoon ja suojaamiseen sovellettavia turvallisuusmenettelyjä koskevan Kanadan ja Euroopan unionin välisen sopimuksen allekirjoittamisesta ja tekemisestä

text:
               15.12.2017

               FI

               Euroopan unionin virallinen lehti

               L 333/1

         NEUVOSTON PÄÄTÖS (YUTP) 2017/2322,
   annettu 29 päivänä toukokuuta 2017,
   turvallisuusluokiteltujen tietojen vaihtoon ja suojaamiseen sovellettavia turvallisuusmenettelyjä koskevan Kanadan ja Euroopan unionin välisen sopimuksen allekirjoittamisesta ja tekemisestä
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 37 artiklan, yhdessä Euroopan unionin toiminnasta tehdyn sopimuksen 218 artiklan 5 kohdan ja 218 artiklan 6 kohdan ensimmäisen alakohdan kanssa,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto päätti istunnossaan 27 ja 28 päivänä marraskuuta 2003 valtuuttaa puheenjohtajavaltion aloittamaan korkeana edustajana toimivan pääsihteerin avustamana neuvottelut Euroopan unionin ja Kanadan välisestä tietoturvallisuussopimuksesta.

               (2)

               Valtuutuksen saatuaan puheenjohtajavaltio on neuvotellut Kanadan kanssa sopimuksen turvallisuusluokiteltujen tietojen vaihtoon ja suojaamiseen sovellettavista turvallisuusmenettelyistä.

               (3)

               Kyseinen sopimus olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Kanadan ja Euroopan unionin välinen sopimus turvallisuusluokiteltujen tietojen vaihtoon ja suojaamiseen sovellettavista turvallisuusmenettelyistä, jäljempänä ’sopimus’, unionin puolesta.
   Sopimuksen teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionia sitovasti.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 29 päivänä toukokuuta 2017.

            Neuvoston puolesta

            Puheenjohtaja

         C. CARDONA


title: Poliittisten ja turvallisuusasioiden komitean päätös (YUTP) 2017/2439, annettu 19 päivänä joulukuuta 2017, EU:n operaation joukkojen komentajan nimittämisestä Keski-Afrikan tasavallassa toteutettavaan Euroopan unionin YTPP-sotilaskoulutusoperaatioon (EUTM RCA) (EUTM RCA/4/2017)

text:
               23.12.2017

               FI

               Euroopan unionin virallinen lehti

               L 344/40

         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2017/2439,
   annettu 19 päivänä joulukuuta 2017,
   EU:n operaation joukkojen komentajan nimittämisestä Keski-Afrikan tasavallassa toteutettavaan Euroopan unionin YTPP-sotilaskoulutusoperaatioon (EUTM RCA) (EUTM RCA/4/2017)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan,
   ottaa huomioon Keski-Afrikan tasavallassa toteutettavasta Euroopan unionin YTPP-sotilaskoulutusoperaatiosta (EUTM RCA) 19 päivänä huhtikuuta 2016 annetun neuvoston päätöksen (YUTP) 2016/610 (1) ja erityisesti sen 5 artiklan,
   sekä katsoo seuraavaa:

               (1)

               Päätöksellä (YUTP) 2016/610 neuvosto valtuutti poliittisten ja turvallisuusasioiden komitean (PTK) Euroopan unionista tehdyn sopimuksen 38 artiklan mukaisesti tekemään EUTM RCA:n poliittista valvontaa ja strategista johtoa koskevat asiaankuuluvat päätökset, mukaan lukien päätökset seuraavien EU:n operaation joukkojen komentajien nimittämisestä.

               (2)

               PTK hyväksyi 26 päivänä kesäkuuta 2017 päätöksen (YUTP) 2017/1177 (2) prikaatikenraali Fernando GARCÍA BLÁZQUEZin nimittämisestä EU:n operaation joukkojen komentajaksi EUTM RCA -operaatioon.

               (3)

               Euroopan unionin sotilaskomitea suositti 20 päivänä marraskuuta 2017, että hyväksytään ehdotus prikaatikenraali Hermínio TEODORO MAIOn nimittämisestä EU:n operaation joukkojen komentajaksi EUTM RCA -operaatioon prikaatikenraali Fernando GARCÍA BLÁZQUEZin seuraajaksi 11 päivästä tammikuuta 2018 alkaen.

               (4)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden unionin päätösten ja toimien valmisteluun ja täytäntöönpanoon, joilla on merkitystä puolustuksen alalla,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään prikaatikenraali Hermínio TEODORO MAIO EU:n operaation joukkojen komentajaksi Keski-Afrikan tasavallassa toteutettavaan Euroopan unionin YTPP-sotilaskoulutusoperaatioon (EUTM RCA) 11 päivästä tammikuuta 2018 alkaen.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 19 päivänä joulukuuta 2017.

            Poliittisten ja turvallisuusasioiden komitean puolesta

            Puheenjohtaja

         W. STEVENS

      (1)  EUVL L 104, 20.4.2016, s. 21.

      (2)  Poliittisten ja turvallisuusasioiden komitean päätös (YUTP) 2017/1177, annettu 26 päivänä kesäkuuta 2017, EU:n operaation joukkojen komentajan nimittämisestä Keski-Afrikan tasavallassa toteutettavaan Euroopan unionin YTPP-sotilaskoulutusoperaatioon (EUTM RCA) (EUTM RCA/2/2017) (EUVL L 170, 1.7.2017, s. 96).


title: Euroopan parlamentin puhemiehistön päätös, annettu 11. joulukuuta 2017, Euroopan parlamentin jäsenten asemaa koskevien sääntöjen soveltamisohjeiden muuttamisesta

text:
               28.12.2017

               FI

               Euroopan unionin virallinen lehti

               C 445/8

         EUROOPAN PARLAMENTIN PUHEMIEHISTÖN PÄÄTÖS,
   annettu 11. joulukuuta 2017,
   Euroopan parlamentin jäsenten asemaa koskevien sääntöjen soveltamisohjeiden muuttamisesta
   (2017/C 445/02)
   EUROOPAN PARLAMENTIN PUHEMIEHISTÖ, joka
   ottaa huomioon Euroopan unionin toiminnasta tehdyn sopimuksen ja erityisesti sen 223 artiklan 2 kohdan,
   ottaa huomioon Euroopan parlamentin jäsenten asemaa koskevat säännöt (1),
   ottaa huomioon Euroopan parlamentin työjärjestyksen 25 artiklan,
   sekä katsoo seuraavaa:

               (1)

               Jäsenten asemaa koskevien sääntöjen soveltamisohjeiden (2) 69 artiklan 1 kohdan mukaisesti puhemiehistö voi indeksoida vuosittain matka- ja oleskelukorvausten sekä yleisen kulukorvauksen määrät enintään määrällä, joka vastaa Eurostatin julkaisemaa Euroopan unionin vuotuista inflaatiota edellisen vuoden lokakuussa.

               (2)

               Eurostatin 16. marraskuuta 2017 ilmoittama inflaatio Euroopan unionissa ajanjaksolla 1. marraskuuta 2016–31. lokakuuta 2017 oli 1,7 prosenttia. Inflaation huomioonottamiseksi mukautettuja uusia määriä olisi sovellettava 1. tammikuuta 2018 alkaen, ja soveltamisohjeita olisi muutettava vastaavasti.

               (3)

               Soveltamisohjeiden 69 artiklan 2 kohdan mukaisesti soveltamisohjeiden 33 artiklan 4 kohdassa tarkoitettu jäsenten henkilökohtaisista avustajista maksettavien kulujen enimmäismäärä indeksoidaan tarvittaessa vuosittain käyttäen perusteena tietoja, jotka on laadittu Euroopan unionin virkamiehiin sovellettavista henkilöstösäännöistä annetun neuvoston asetuksen (ETY, Euratom, EHTY) N:o 259/68 (3) 65 artiklan mukaisesti.

               (4)

               Komissio on vahvistanut vuoden 2017 mukautusprosentin 1,5 prosentiksi. Tämän johdosta maksettavien avustajakulujen kuukausittainen enimmäismäärä olisi korotettava 24 526 euroon 1. päivästä heinäkuuta 2017,

         ON HYVÄKSYNYT SEURAAVAN PÄÄTÖKSEN:
   1 artikla
   Muutetaan soveltamisohjeet seuraavasti:

               (1)

               Muutetaan 20 artiklan 1 kohta seuraavasti:

                           a)

                           korvataan a alakohta seuraavasti:

                                       ”a)

                                       0–50 km: 23,12 euroa;”;

                           b)

                           korvataan b alakohta seuraavasti:

                                       ”b)

                                       51–250 km: 0,13 euroa/km;”.

               (2)

               Muutetaan 22 artikla seuraavasti:

                           a)

                           korvataan 1 kohta seuraavasti:

                                       ”1.

                                       Edellä 10 artiklan 1 kohdan b alakohdassa tarkoitetuissa tapauksissa aiheutuneita matkakuluja korvataan vuodessa enintään 4 358 euron määrään asti.”;

                           b)

                           korvataan 3 kohdan ensimmäinen alakohta seuraavasti:
                           ”Tosiasialliset kulut valiokunnan tai alivaliokunnan puheenjohtajan matkoista konferenssiin tai tapahtumaan, jonka aihe liittyy Eurooppaan ja kuuluu valiokunnan tai alivaliokunnan toimivaltaan ja jolla on parlamentaarinen ulottuvuus, korvataan vuodessa enintään 4 358 euron määrään asti. Osallistumiseen on saatava ennakolta Euroopan parlamentin puhemiehen lupa, kun on varmistettu varojen saatavuus edellä mainitun enimmäismäärän rajoissa.”.

               (3)

               Korvataan 24 artiklan 2 kohta seuraavasti:

                           ”2.

                           Kun virallinen toiminta järjestetään unionin alueella, jäsen saa kiinteämääräisen 313 euron korvauksen.”.

               (4)

               Korvataan 26 artiklan 2 kohta seuraavasti:

                           ”2.

                           Edellä olevan 25 artiklan mukaisen korvauksen määrä on 4 416 euroa kuukaudessa.”.

               (5)

               Korvataan 33 artiklan 4 kohta seuraavasti:

                           ”4.

                           Jäljempänä 34 artiklassa tarkoitetuista avustajista aiheutuvia kuluja korvataan enintään 24 526 euroa kuukaudessa.”.

         2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   Tätä päätöstä sovelletaan 1. tammikuuta 2018 alkaen, lukuun ottamatta 1 artiklan 5 kohtaa, jota sovelletaan 1. heinäkuuta 2017 alkaen.

      (1)  Euroopan parlamentin jäsenten asemaa koskevien sääntöjen vahvistamisesta 28. syyskuuta 2005 tehty Euroopan parlamentin päätös 2005/684/EY, Euratom (EUVL L 262, 7.10.2005, s. 1).

      (2)  Euroopan parlamentin jäsenten asemaa koskevien sääntöjen soveltamisohjeista 19. toukokuuta ja 9. heinäkuuta 2008 tehty Euroopan parlamentin puhemiehistön päätös (EUVL C 159, 13.7.2009, s. 1).

      (3)  EYVL L 56, 4.3.1968, s. 1.